open-index/open-wikipedia-markdown huggingface dataset:
మహ్ఫూజుర్ రెహమాన్ నామి

**మహ్ఫూజుర్ రెహమాన్ నామి** (1911 మే – 1963 నవంబరు 17) ఒక భారతీయ ముస్లిం పండితుడు, రాజకీయ నాయకుడు, రచయిత.

1911 మేలో జన్మించిన నామి జామియా మిఫ్తాహుల్ ఉలూమ్, దారుల్ ఉలూమ్ డియోబాండ్ ల పూర్వ విద్యార్థి. అతను మదరసా నూర్-ఉల్-ఉలామ్, బహ్రైచ్ లో ఆజాద్ ఇంటర్ కళాశాలను స్థాపించాడు. 1963 నవంబరు 17న మరణించాడు. 

## జననం
నామి 1911 మేలో జన్మించాడు. 

## ప్రారంభ జీవితం
అతను జామియా మిఫ్తాహుల్ ఉలూమ్‌లో అబుల్ లతీఫ్ నొమానీ, హబీబ్ అల్-రహమాన్ అల్-అజ్మీతో ప్రాథమిక విద్యను పూర్తి చేశాడు. నామి దారుల్ ఉలూమ్ దేవబంద్ 1344 AH లో ప్రవేశించాడు, అక్కడ అతను హుస్సేన్ అహ్మద్ మదానీ, ఇజాజ్ అలీ అమ్రోహి, ఇబ్రహీం బాల్యవిలతో చదువుకున్నాడు. అతను AH 1348 లో పట్టభద్రుడయ్యాడు.  

నామి బహ్రాయిచ్‌లో మదరసా నార్-ఉల్-ఉలమ్‌ను స్థాపించారు. అతను మౌలానా ఆజాద్ నూర్-ఉల్-ఉలామ్ ఉన్నత పాఠశాలను కూడా స్థాపించాడు. అతను 1946 భారత జాతీయ కాంగ్రెస్ టికెట్‌పై ఇండియన్ ప్రావిన్షియల్ ఎన్నికల్లో పోటీ చేశాడు. అతను 1946 నుండి 1951 వరకు ఉత్తర ప్రదేశ్ శాసనసభ సభ్యుడిగా పనిచేశాడు. అతను విద్యా మంత్రిత్వ శాఖలో పార్లమెంటరీ కార్యదర్శి. 1359 AH లో, దరుల్ ఉలూమ్ దేవబంద్ అతన్ని అలీఘర్ ముస్లిం యూనివర్సిటీ కోర్టు సభ్యుడిగా ముహమ్మద్ తయ్యిబ్ ఖాస్మి, హిఫ్జుర్ రహమాన్ సియోహర్విలతో పాటు నామినేట్ అయ్యాడు. 

## సాహిత్య రచనలు
నామి రచనలలో ఇవి ఉన్నాయి:

* మిఫ్తా అల్-ఖురాన్
* ముఅల్లిమ్ ఉల్ ఖురాన్
* రహ్మణి కియాడా
* హిలాల్ బాగ్
* ముసల్మనన్-ఇ-హింద్ కా తలీమి మస్లా ، ముసల్మనన్-ఇ-హింద్ క తలీమి మస్లా

దారుల్ ఉలూమ్ అజాద్‌విల్లే, అజాద్‌విల్లేలోని ఇస్లామిక్ సెమినరీ మిఫ్తా అల్-ఖురాన్‌ను తమ పాఠ్యాంశాలలో స్వీకరించింది.  

## మరణం
నామి 1963 నవంబరు 17న బహ్రాయిచ్‌లో మరణించాడు, షా నయీముల్లా బహ్రాయిచ్‌ సమాధి సమీపంలో ఖననం చేయబడ్డాడు. 

## మూలాలు

వర్గం:1911 జననాలు
వర్గం:1963 మరణాలు
వర్గం:ముస్లిం రచయితలు
వర్గం:ఉత్తర ప్రదేశ్ స్వాతంత్ర్య సమర యోధులు
చాగరి ప్రవీణ్ కుమార్

**చాగరి ప్రవీణ్‌ కుమార్‌** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు. సి.ప్రవీణ్‌ కుమార్ ఉమ్మడి ఆంద్రప్రదేశ్ హైకోర్టు విభజన తరువాత 2019 జనవరి 1	 నుండి 2019 అక్టోబరు 6 వరకు ఆంధ్రప్రదేశ్ హైకోర్టు తాత్కాలిక ప్రధాన న్యాయమూర్తి (ఏసీజే)గా పని చేశాడు.
## జననం, విద్యాభాస్యం
సి.ప్రవీణ్‌ కుమార్ 1961 ఫిబ్రవరి 26న హైదరాబాద్‌లో జన్మించాడు. ఆయన ఒకటి నుంచి పదో తరగతి వరకు లిటిల్‌ ఫ్లవర్‌ హైస్కూల్‌లో, ఇంటర్మీడియట్‌  లిటిల్‌ ఫ్లవర్‌ జూనియర్‌  కాలేజీలో, నిజాం కళాశాలలో బీఎస్సీ పూర్తి చేసి ఉస్మానియా యూనివర్సిటీ లా కాలేజీ నుంచి ఎల్.ఎల్.బి పూర్తి చేశాడు. ఆయన 1986 ఫిబ్రవరి 28న ఆంధ్రప్రదేశ్‌ బార్‌ కౌన్సిల్‌లో న్యాయవాదిగా పేరు నమోదు చేసుకున్నాడు. 

## వృత్తి జీవితం
సి.ప్రవీణ్‌ కుమార్ తన తండ్రి సి.పద్మనాభరెడ్డి వద్ద న్యాయవాదిగా ప్రాక్టీసు ప్రారంభించి క్రిమినల్‌, రాజ్యాంగ సంబంధ కేసులు  వాదించాడు.ఆయన తండ్రి సి. పద్మనాభరెడ్డి 60 ఏళ్ల పాటు న్యాయవాద వృత్తిలో ఉన్నాడు. ఆయన అనంతపురం జిల్లా యాడికి గ్రామంలో జన్మించాడు. ఆయన 2012 జూన్లో ఉమ్మడి ఆంధ్రప్రదేశ్‌ హైకోర్టు అదనపు న్యాయమూర్తిగా నియమితుడై, 2013 డిసెంబరు  ఉమ్మడి ఆంధ్రప్రదేశ్‌ హైకోర్టు న్యాయమూర్తిగా బాధ్యతలు చేపట్టాడు. ఉమ్మడి హైకోర్టు విభజన నోటిఫికేషన్‌ 2018 డిసెంబరు 26న వెలువడింది. దీంతో జనవరి 1 నుంచి అమరావతి కేంద్రంగా ఏర్పడిన ఆంధ్రప్రదేశ్ రాష్ట్ర హైకోర్టు తాత్కాలిక ప్రధాన న్యాయమూర్తి (ఏసీజే)గా నియమితుడైన సి.ప్రవీణ్‌ కుమార్ 2019 జనవరి 1న భాద్యతలు చేపట్టి 2019 అక్టోబరు 6 వరకు ఆ భాద్యతలు నిర్వహించాడు.

## మూలాలు

వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:న్యాయమూర్తులు
వర్గం:1961 జననాలు
పి.లక్ష్మణ రెడ్డి

**పి.లక్ష్మణ రెడ్డి** భారతదేశానికి చెందిన న్యాయమూర్తి. ఆయన ఆంధ్రప్రదేశ్ హైకోర్టు న్యాయమూర్తిగా పనిచేసి రిటైరై ప్రస్తుతం ఆంధ్రప్రదేశ్‌ లోకాయుక్తగా ఉన్నాడు.
## జననం, విద్యాభాస్యం
పి.లక్ష్మణ రెడ్డి 1945 ఏప్రిల్ 8లో ఆంధ్రప్రదేశ్, కడప జిల్లా, సింహాద్రిపురం మండలం, పైడిపల్లి గ్రామంలో జన్మించాడు. ఆయన కొండాపురం గ్రామంలోని జిల్లా పరిషత్ పాఠశాలలో పదవతరగతి పూర్తి చేసి కడపలో బి.ఎస్సీ, బెంగుళూరు లోని బి.ఎం.ఎస్. కాలేజీలో లా పూర్తి చేసి 1972 డిసెంబరులో న్యాయవాదిగా పేరు నమోదు చేసుకున్నాడు.
## వృత్తి జీవితం
పి.లక్ష్మణ రెడ్డి లా పూర్తి చేసిన తరువాత కడప జిల్లా కోర్టులో ఊటుకూరు రామిరెడ్డి దగ్గర జూనియర్ గా చేరాడు. ఆయన జిల్లా మున్సిఫ్ గా 1976 ఆగస్టులో నియమితుడై తాడేపల్లిగూడెం, ధర్మవరం, తాడిపత్రిలో పనిచేశాడు. పి.లక్ష్మణ రెడ్డి అసిస్టెంట్ సెషన్స్ జడ్జి కమ్ సబార్డినేట్ జడ్జిగా మదనపల్లె, గుత్తి, అనంతపురం లో పనిచేసి పదోన్నతి పై జిల్లా సెషన్స్ జడ్జిగా 1990లో నియమితుడయ్యాడు. ఆయన అదనపు జిల్లా జడ్జిగా కరీంనగర్, తిరుపతి, రాజముండ్రి, కర్నూలు లో, ప్రిన్సిపాల్ జిల్లా జడ్జిగా సంగారెడ్డి, విశాఖపట్నం, ఖమ్మం, ఒంగోలు, ఆదిలాబాద్లో పనిచేసి 1997లో గ్రేడ్ 1 జడ్జిగా పదోన్నతి అందుకున్నాడు.

పి.లక్ష్మణ రెడ్డి 2005 మే 26న అదనపు జడ్జిగా పదోన్నతి అందుకొని ఆంధ్రప్రదేశ్ హైకోర్టు శాశ్వత న్యాయమూర్తిగా 2006 ఫిబ్రవరి 20న నియమితుడయ్యాడు. అయన 2007 ఫిబ్రవరి 13న హైకోర్టు న్యాయమూర్తిగా పదవీ విరమణ చేశాడు. పి.లక్ష్మణ రెడ్డి 2007 ఏప్రిల్ 18న వైస్ -చైర్మన్, సెంట్రల్ అడ్మినిస్ట్రేటివ్ ట్రిబ్యునల్ నియమితుడయ్యాడు.జస్టిస్‌ పి.లక్ష్మణ రెడ్డి ఆంధ్రప్రదేశ్ లోకాయుక్తగా 2019 సెప్టెంబరు 7న నియమితుడై 15 September 2019న బాధ్యతలు చేపట్టాడు. ఆయన ఈ పదవిలో ఐదేళ్ల పాటు కొనసాగనున్నాడు.

## మూలాలు

వర్గం:న్యాయమూర్తులు
మైదుకూరు పురపాలక సంఘం

**మైదుకూరు పురపాలక సంఘం**, ఆంధ్రప్రదేశ్ రాష్ట్రం, వైఎస్‌ఆర్ జిల్లా లోని పురపాలక సంఘం.ఈ పురపాలక సంఘం కడప లోక్‌సభ నియోజకవర్గం లోని, మైదుకూరు శాసనసభ నియోజకవర్గం పరిధికి చెందింది. అసెంబ్లీ నియోజకవర్గానికి, రెవెన్యూ డివిజన్ కేంద్రానికి మైదుకూరు పట్టణం ప్రధాన కేంద్రం.
## చరిత్ర
ఈ పురపాలక సంఘం 2012 ఏర్పాటు చేశారు. మొత్తం వార్డులు 23 ఉన్నాయి దీని కోసం ప్రతి 5 సంవత్సరాలకు ఎన్నికలు జరుగుతాయి. ఇది 4970 చ. కి.లో విస్తీర్ణంలో 45701 జనాభాతో విస్తరించి ఉంది.
## భౌగోళికం
మైదుకూరు పురపాలక సంఘం  అక్షాంశాలు రేఖాంశాల మధ్య ఉంది. రాష్ట్ర రాజధాని అమరావతి 400 కిలోమీటర్ల దూరంలో ఉంది. జిల్లా కేంద్రం కడప నుండి 40 కి.మీ దూరంలో ఉంది.
## జనాభా గణాంకాలు
2001 లో 35231 ఉన్న పట్టణ జనాభా 2011 లో 45701 కి పెరిగింది.గత దశాబ్దంలో 1.9% పెరిగింది.సెక్స్ 1000 మంది పురుషులకు 984 మంది మహిళలు ఉన్నారు.అక్షరాస్యత రేటు పురుష జనాభాలో 64.5% ఉండగా స్త్రీ జనాభాలో 76.5% అక్షరాస్యులు 52.5% ఉన్నారు.
## పౌర పరిపాలన
ఈ పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 23 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
హర్దేకర్ మంజప్ప

**హర్దేకర్ మంజప్ప** (1886-1947) కర్ణాటక రాజకీయ నాయకుడు, స్వాతంత్ర్య సమరయోధుడు, సంఘ సంస్కర్త, రచయిత, పాత్రికేయుడు.
## ప్రారంభ జీవితం, విద్య
మంజప్ప ఉత్తర కర్ణాటకలోని బనవాసి అనే ఒక పేద కుటుంబంలో జన్మించాడు. అతను సమీపంలోని సిరిసి పట్టణంలో చదువుకున్నాడు. ప్రాథమిక విద్యను 1903లో పూర్తి చేశాడు. నెలకు ఏడు రూపాయల జీతంతో ఉపాధ్యాయుడిగా తన వృత్తిని ప్రారంభించాడు.
## ఉద్యమంలో
మంజప్ప, అతని సోదరుడితో కలిసి స్వదేశీ ఉద్యమంలో పాల్గొన్నాడు. అతను సెయింట్-రిఫార్మిసిస్ట్ బసవ మాటలకు ఆకర్షితుడయ్యాడు. మంజప్ప అనేక పుస్తకాలను వ్రాసాడు. 1913 లో, అతను బసవ జయంతిని అధికారికంగా జరుపుకోవడం ప్రారంభించాడు.

1927 లో ఆల్మట్టిలో మంజప్ప ఒక ఆశ్రమ పాఠశాలను ప్రారంభించాడు. గాంధీజీ నిర్మాణాత్మక పనుల గురించి అవగాహన కల్పించడానికి ఉత్తర కర్ణాటకలోని గ్రామాల్లో పర్యటించాడు. బసవన్న, గాంధీ బోధనల మధ్య అనేక సారూప్యతలను అతను గ్రహించాడు. ఈ ఉపదేశాలను బహిరంగ ప్రసంగాలలో సులభంగా అర్థమయ్యే భాషలో వ్యక్తీకరించడంలో మంజప్ప ప్రయత్నం చేశాడు.
## ఇతర విషయాలు
*మంజప్ప సత్యాగ్రహం, దేశభక్తి, జాతీయత వంటి అంశాలపై వెయ్యికి పైగా ఉపన్యాసాలు ఇచ్చాడు.
*1924లో తన బృందం 'బసవేశ్వర సేవా దళ' సహాయంతో బెల్గాంలో కాంగ్రెస్ పార్టీ సెషన్ నిర్వహించాడు. 
*మంజప్ప బసవన్నపై ఒక పుస్తకాన్ని రాసి గాంధీకి అందించాడు.
*మంజప్ప "గాంధీ ఆఫ్ కర్ణాటక"గా ప్రసిద్ధి చెందాడు.
*మంజప్ప తన ఆత్మకథతో సహా 40 కి పైగా పుస్తకాలు రాశాడు.
## మరణం
మంజప్ప 3 జనవరి 1947 న మరణించాడు.
## మూలాలు


వర్గం:భారత స్వాతంత్ర్య సమర యోధులు
వర్గం:కర్ణాటక స్వాతంత్ర్య సమర యోధులు
వర్గం:1947 మరణాలు
వర్గం:1886 జననాలు
వర్గం:సంఘసంస్కర్తలు
ధర్మలింగం కన్నన్

**ధర్మలింగం కన్నన్** ( 1936 జూలై 8 &#x2013; 2006 మే 19) తెలంగాణ రాష్ట్రానికి చెందిన భారతీయ ఫుట్‌బాల్ క్రీడాకారుడు.  1960 సమ్మర్ ఒలింపిక్స్‌లో పురుషుల టోర్నమెంట్‌లో భారతదేశం తరపున పాల్గొన్నాడు.

## జననం
ధర్మలింగం కన్నన్ 1936, జూలై 8న తెలంగాణ రాష్ట్ర రాజధాని హైదరాబాదులో జన్మించాడు.

## క్రీడారంగం
ధర్మలింగం కన్నన్ 1956 నుండి 1958 వరకు హైదరాబాదు ఫుట్‌బాల్ జట్టుకు, 1959 నుండి బెంగాల్ ఫుట్‌బాల్ జట్టకు ఆడాడు. 1958లో టోక్యోలో జరిగిన ఆసియా క్రీడలలో నాల్గవ స్థానంలో నిలిచిన భారతదేశానికి ప్రాతినిధ్యం వహించాడు. కన్నన్ కొంతకాలం సికింద్రాబాద్‌లోని వెహికల్ డిపోలో ఉద్యోగం చేసాడు, ఆ తరువాత తూర్పు బెంగాల్‌కు మకాం మార్చాడు.

1959లో భారతదేశ ఆసియా కప్ అర్హత ఆటలలో ఆడాడు, రోమ్ ఒలింపిక్స్‌కు అర్హత సాధించడానికి జట్టుకు సహాయం చేశాడు. శక్తివంతమైన షాట్‌తో స్ట్రైకర్, క్లబ్ ఫుట్‌బాల్ తూర్పు బెంగాల్‌తో ఆడాడు. సంతోష్ ట్రోఫీలో బెంగాల్, హైదరాబాద్ రైల్వేస్‌ జట్ల ఆడాడు.

## మరణం
కొంతకాలం ఆరోగ్య, ఆర్థిక సమస్యలతో బాధపడ్డాడు. మెదడులో రక్తం గడ్డకట్టడం వల్ల వైద్య చికిత్స కోసం ధార్మిక విరాళాలపై ఆధారపడవలసి వచ్చింది. కన్నన్ 2006, మే 19న హైదరాబాదులో మరణించాడు.

## మూలాలు

## బయటి లింకులు

వర్గం:1936 జననాలు
వర్గం:2006 మరణాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:ఫుట్‌బాల్ క్రీడాకారులు
నైనాల జయసూర్య

**నైనాల జయసూర్య** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.

## జననం, విద్యాభాస్యం
నైనాల జయసూర్య 1968 ఆగస్టు 27లో ఆంధ్రప్రదేశ్ రాష్ట్రం, పశ్చిమ గోదావరి జిల్లా, తాడేపల్లిగూడెంలో ఎన్‌వీవీ కృష్ణారావు, ఇందిరా దేవి దంపతులకు జన్మించాడు. ఆయన తణుకులోని జిల్లా పరిషత్‌ హైస్కూల్లో పదవ తరగతి వరకు, రాజమండ్రి ఏకేసీ జూనియర్‌ కాలేజీలో ఇంటర్మీడియట్, ప్రభుత్వ ఆర్ట్స్‌ కాలేజీలో డిగ్రీ, విజయవాడలోని వెలగపూడి దుర్గాబాయి సిద్ధార్థ కాలేజీ ఆఫ్‌ లాలో ఎల్‌ఎల్‌బీ పూర్తి చేసి 1992లో న్యాయవాదిగా బార్‌ కౌన్సిల్‌లో పేరు నమోదు చేసుకున్నాడు.

## వృత్తి జీవితం
నైనాల జయసూర్య ఎల్‌ఎల్‌బీ పూర్తి చేశాక సీనియర్‌ న్యాయవాది, మాజీ అడ్వొకేట్‌ జనరల్‌ (ఏజీ) తలారి అనంతబాబు వద్ద జూనియర్‌గా చేరి 2003 నుండి 2004 వరకు ప్రభుత్వ ప్రత్యేక న్యాయవాదిగా, 2009 నుండి 2014 వరకు ఆంధ్రప్రదేశ్ వ్యవసాయశాఖ, సహకార శాఖకు హైకోర్టులో ప్రభుత్వ న్యాయవాదిగా పనిచేశాడు. జయసూర్య హైదరాబాద్‌ అర్బన్‌ డెవల్‌పమెంట్‌ అథారిటీ, ఏపీఎస్టీసీ, భారత ఎస్టీసీ ప్రభుత్వ రంగ సంస్థల తరఫున కేసులు వాదించాడు. ఆయన 2018 నుండి 2019 వరకు తెలంగాణ రాష్ట్ర కోఆపరేటివ్‌ ఎలెక్షన్‌ అథారిటీకి స్టాండింగ్‌ కౌన్సిల్‌గా, బీహెచ్‌ఈఎల్‌, ఆప్కో, వైఎస్సార్‌ ఆరోగ్యశ్రీ హెల్త్‌ కేర్‌ ట్రస్ట్‌ ప్యానల్‌, ఎన్టీఆర్‌ వైద్య సేవా ట్రస్టులకు ప్యానెల్‌ న్యాయవాదిగా ఉన్న ఆయన 2020 జనవరి 11లో ఆంధ్రప్రదేశ్ హైకోర్టు న్యాయమూర్తిగా నియమితుడై 2020 జనవరి 13న న్యాయమూర్తిగా బాధ్యతలు చేపట్టాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1968 జననాలు
రావు రఘునందన్ రావు

**రావు రఘునందన్ రావు** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.
## జననం, విద్యాభాస్యం
రావు రఘునందన్ రావు 30 జూన్‌ 1964లో తెలంగాణ రాష్ట్రం, హైదరాబాద్‌లో రావు చిన్నారావు, విలసిత కుమారి దంపతులకు జన్మించాడు. ఆయన రామంతాపూర్ లోని హైదరాబాద్‌ పబ్లిక్‌ స్కూల్‌లో పదవ తరగతి, నాగార్జున యూనివర్సిటీ నుండి కామర్స్‌లో డిగ్రీ పూర్తి చేసి ఉస్మానియా యూనివర్సిటీలో 1988లో న్యాయశాస్త్రంలో పట్టా అందుకొని న్యాయవాదిగా పేరు నమోదు చేసుకున్నాడు.

## వృత్తి జీవితం
రావు రఘునందన్ రావు లా పూర్తి చేశాక సీనియర్‌ న్యాయవాది ఎస్‌.రవి వద్ద జూనియర్‌ న్యాయవాదిగా చేరాడు. ఆయన 1993 నుంచి 94 వరకు ప్రభుత్వ సహాయ న్యాయవాది (ఏజీపీ) గా, 1995లో అడ్వొకేట్‌ జనరల్‌కు సహకరించేందుకు స్పెషల్‌ ఏజీపీగా నియమితులయ్యాడు. ఆయన 1996 నుంచి సొంతంగా ప్రాక్టీస్‌ ప్రారంభించి సివిల్, వాణిజ్య, రాజ్యాంగపరమైన కేసులను వాదించాడు. రావు రఘునందన్ రావు  ఇండియన్‌ ఆయిల్‌ కార్పొరేషన్‌, గ్యాస్‌ అథారిటీ ఆఫ్‌ ఇండియా లిమిటెడ్‌, పవర్‌గ్రిడ్‌ కార్పొరేషన్‌ తదితరాలకు స్టాండింగ్‌ కౌన్సిల్‌గా పనిచేసి 2013లో సీనియర్‌ న్యాయవాదిగా పదోన్నతి అందుకొని ఏపీ, తెలంగాణ హైకోర్టుల్లో కేంద్రప్రభుత్వం తరఫున సీనియర్‌ స్టాండింగ్‌ కౌన్సిల్‌ సభ్యులుగా ఉన్నాడు. ఆయన 2020 జనవరి 11లో ఆంధ్రప్రదేశ్ హైకోర్టు న్యాయమూర్తిగా నియమితుడై 2020 జనవరి 13న న్యాయమూర్తిగా బాధ్యతలు చేపట్టాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
మటం వెంకటరమణ

**మఠం వెంకటరమణ** భారతదేశానికి చెందిన న్యాయమూర్తి. ఆయన 2019 జూన్ 20 నుండి 2022 ఫిబ్రవరి 11 వరకు ఆంధ్రప్రదేశ్ హైకోర్టు న్యాయమూర్తిగా పనిచేశాడు..
## జననం, విద్యాభాస్యం
మటం వెంకటరమణ 1960 ఫిబ్రవరి 12లో ఆంధ్రప్రదేశ్ రాష్ట్రం, అనంతపురం జిల్లా, గుత్తిలో మటం నారాయణరావు, కమల దంపతులకు జన్మించాడు. ఆయన గుత్తిలోని మాల్టాస్ స్మిత్ హైస్కూల్ లో పదవ తరగతి వరకు, తిరుపతి లోని ఎస్.వి జూనియర్ కాలేజ్ లో ఇంటర్మీడియట్, అనంతరపురంలోని ప్రభుత్వ కళాశాలలో బి.ఎస్సీ, బెంగుళూరులోని శ్రీ జగద్గురు రేణుకాచార్య కాలేజీ నుండి ఎల్.ఎల్.బి పూర్తి చేసి, హైదరాబాద్ లోని ఉస్మానియా యూనివర్సిటీ నుండి ఎల్.ఎల్.ఎం పూర్తి చేశాడు.

## వృత్తి జీవితం
మటం వెంకటరమణ ఎల్.ఎల్.ఎం పూర్తి 1982లో న్యాయవాదిగా పేరు మనోడు చేసుకొని తన తండ్రి ఎం.నారాయణరావు, సీనియర్‌ న్యాయవాది జయరాం వద్ద జూనియర్ గా చేరి వృత్తి మెళకువలు నేర్చుకొని 1987 ఏప్రిల్ 01న జుడీషియల్ సర్వీసులోకి ప్రవేశించి  చిత్తూరు, పీలేరు, నంద్యాల, హైదరాబాద్ సిటీ సివిల్ కోర్టులలో వివిధ హోదాల్లో పనిచేసి 1993లో సబ్ జడ్జిగా పదోన్నతి అందుకొని ఆదోని, నెల్లూరు, కర్నూలు, హైదరాబాద్‌లోని సీబీఐ ప్రధాన కోర్టు జడ్జిగా, 2019, జనవరి 7 నుంచి కర్నూలు జిల్లా ప్రధాన న్యాయమూర్తిగా (పీడీజే) విధులు నిర్వహించాడు. ఎం.వెంకటరమణ ఆంధ్రప్రదేశ్ హైకోర్టు న్యాయమూర్తిగా పదోన్నతి అందుకొని 2020 జూన్ 20న న్యాయమూర్తిగా ప్రమాణం చేసి 2022 ఫిబ్రవరి 11 వరకు విధులు నిర్వహించాడు.
## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1960 జననాలు
దొనాడి రమేశ్‌

**దొనాడి రమేశ్‌** భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.
## జననం, విద్యాభాస్యం
దొనడి రమేశ్ 27 జూన్‌ 1965లో ఆంధ్రప్రదేశ్ రాష్ట్రం, చిత్తూరు జిల్లా, సోమల మండలం, కమ్మపల్లి గ్రామంలో డీవీ నారాయణ నాయుడు, అన్నపూర్ణ దంపతులకు జన్మించాడు. ఆయన కమ్మపల్లి గ్రామంలోని ప్రభుత్వ పాఠశాలలో పదవ తరగతి వరకు, తిరుపతిలోని ఎస్‌వీ జూనియర్‌ కళాశాలలో ఇంటర్మీడియట్, ఎస్‌వీ ఆర్ట్స్‌ కాలేజీలో బీకాం పూర్తి చేసి నెల్లూరులోని వీఆర్‌ లా కళాశాలలో బీఎల్‌ పట్టా అందుకోని 1990లో న్యాయవాదిగా బార్‌ కౌన్సిల్‌లో పేరు నమోదు చేసుకున్నాడు.

## వృత్తి జీవితం
దొనడి రమేశ్ బీఎల్‌ పూర్తి చేశాక విశ్రాంత న్యాయమూర్తి జస్టిస్‌ పీఎస్‌ నారాయణ వద్ద జూనియర్‌గా చేరి కొంతకాలం తర్వాత సొంతంగా ప్రాక్టీస్‌ ప్రారంభించి పరిపాలనా ట్రిబ్యునల్‌లో కేసులు వాదించాడు. ఆయన 2000 నుండి 2004 వరకు ప్రభుత్వ న్యాయవాదిగా సర్వీసు సంబంధ వివాదాల వ్యవహారాలను, 2007 నుంచి 2013 వరకు ఏపీ సర్వశిక్షా అభియాన్‌కు స్టాండింగ్‌ కౌన్సిల్‌గా, 2014 నుంచి 2019 వరకు ఏపీ ప్రభుత్వ ప్రత్యేక న్యాయవాదిగా బాధ్యతలు నిర్వహిస్తున్న ఆయన ఆంధ్రప్రదేశ్ హైకోర్టు న్యాయమూర్తిగా బెంచ్‌కు పదోన్నతి అందుకొని 2020 జనవరి 11లో ఆంధ్రప్రదేశ్ హైకోర్టు న్యాయమూర్తిగా నియమితుడై 2020 జనవరి 13న న్యాయమూర్తిగా బాధ్యతలు చేపట్టాడు. 

దొనడి రమేశ్ అలహాబాద్ హైకోర్టుకు బదిలీ చేయబడి 2023 జూలై 24న న్యాయమూర్తిగా ప్రమాణ స్వీకారం చేశాడు. ఆయన తిరిగి 2025 అక్టోబర్ 17న ఆంధ్రప్రదేశ్ హైకోర్టుకు తిరిగి బదిలీ చేయబడ్డాడు.  

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1965 జననాలు
హైపర్ సోనిక్ వేగం

ఏరోడైనమిక్స్‌లో, **హైపర్‌సోనిక్ వేగం** అనేది ధ్వని వేగం కంటే 5 రెట్లు మించి ఉంటుంది ( *మాక్  5*, లేదా 6174 కిమీ/గం కంటే ఎక్కువ). ఈ పదం 1970 ల నుండి మాక్ 5 కంటే ఎక్కువ వేగాన్ని సూచించడానికి ఉపయోగించబడింది. హైపర్‌సోనిక్ వేగంతో ప్రయాణించడానికి ప్రస్తుతం మూడు మార్గాలు ఉన్నాయి. ఈ మూడూ మానవరహిత వైమానిక వాహనాలే. వీటి నిర్మాణానికి చాలా ప్రత్యేకమైన నికెల్ మిశ్రమాలు అవసరం అవుతాయి. భూమి చుట్టుకొలత  కాబట్టి, ఒక హైపర్ సోనిక్ జెట్ కేవలం ఏడున్నర గంటల్లో భూమిని చూత్తిరాగలదు. ధ్వని వేగానికి 15 రెట్లు ఎక్కువ వేగంతో ప్రయాణించే సామర్థ్యం కలిగిన హైపర్ సోనిక్ క్షిపణులను ఇప్పుడున్న పరిజ్ఞానంతో అడ్డుకోవటం సాధ్యం కాదు. 
thumb|5 మ్యాక్ వద్ద డాప్లర్ ఎఫెక్ట్
thumb|చైనాకు చెందిన హైపర్సోనిక్ గ్లైడింగ్ వాహనం

## మాక్ సంఖ్య
ఒక విమానం గాలిలో కదులుతున్నప్పుడు, విమానం సమీపంలో ఉన్న గాలి అణువులు చెదిరిపోయి విమానం చుట్టూ తిరుగుతాయి. విమానం యొక్క వేగం, గాలి ద్వారా ధ్వని వేగం యొక్క నిష్పత్తిపై విమానం తిరిగి ఎలా పనిచేస్తుంది అనే దానిపై కచ్చితంగా ఆధారపడి ఉంటుంది. ఈ వేగ నిష్పత్తి ప్రాముఖ్యత కారణంగా, ఏరోడైనమిక్స్ దీనిని గ్యాస్ డైనమిక్స్ ను అధ్యయనం చేసిన 19 వ శతాబ్దం చివరి భౌతిక శాస్త్రవేత్త **[[ఎర్నెస్ట్ మాచ్]]** గౌరవార్థం మాచ్ (MAC) నంబర్ అని వ్యవహరిస్తున్నారు. గాలిలో ధ్వని వేగంతో పోలిస్తే ఇది ఎయిర్ క్రాఫ్ట్ యొక్క వేగాన్ని వివరిస్తుంది, మాచ్ 1 ధ్వని వేగానికి సమానం అంటే సెకనుకు 343 మీటర్లు అంటే గంటకు సుమారు 1,235 కిలోమీటర్లు. అల్ట్రాసోనిక్ వేగంగా సూచించబడే దాని కోసం MAC సంఖ్య మారుతూ ఉంటుంది ఎందుకంటే గాలి యొక్క లక్షణ మార్పులు వేర్వేరు వేగంతో విభిన్నంగా ఉంటాయి; ఈ పరిస్థితుల్లో Mac నంబర్ 5 సాధారణంగా ఉపయోగించబడుతుంది.

## లక్షణాలు
హైపర్‌సోనిక్ ప్రవాహాన్ని కొన్ని భౌతిక దృగ్విషయాల ద్వారా వర్గీకరించవచ్చు, అది సూపర్‌సోనిక్ ప్రవాహంలో వలె విశ్లేషణాత్మకంగా విశ్లేషించబడదు. హైపర్ సోనిక్ ఏరోడైనమిక్స్ యొక్క ప్రధాన లక్షణం ఏమిటంటే, ప్రవాహpu ఉష్ణోగ్రత చాలా ఎక్కువగా ఉంటుంది, గాలి యొక్క ద్విపరమాణు అణువుల రసాయనశాస్త్రాన్ని పరిగణనలోకి తీసుకోవాలి. తక్కువ హైపర్ సోనిక్ వేగాల వద్ద, మాలిక్యులర్ బాండ్లు కంపిస్తాయి, ఇది విమానంలో గాలి ద్వారా ఉత్పన్నమయ్యే శక్తుల పరిమాణాన్ని మారుస్తుంది. అధిక హైపర్ సోనిక్ వేగంతో, అణువులు విచ్ఛిన్నం చెందుతాయి, ఇది విమానం చుట్టూ విద్యుత్ ఆవేశిత ప్లాస్మాను ఉత్పత్తి చేస్తుంది. హైపర్ సోనిక్ స్ట్రీమ్‌లలోని లక్షణాలు క్రింది విధంగా ఉన్నాయి

# కంపన పొర
# వాయుగతి తాపన
# స్కాటర్ రేకు
# సహజ వాయువు ప్రభావాలు
# తక్కువ సాంద్రత యొక్క ప్రభావాలు
# ఏరోడైనమిక్ కోఎఫీషియంట్స్ యొక్క మ్యాక్ సంఖ్య ఆధారపడటం.

## మూలాలు


వర్గం:వైమానిక వాహనాలు
వర్గం:వాయుగతిశాస్త్రం
బట్టు దేవానంద్

**బట్టు దేవానంద్‌** భారతదేశానికి చెందిన న్యాయమూర్తి. ఆయన 13 జనవరి 2020 నుండి 23 మార్చి 2023 వరకు ఆంధ్రప్రదేశ్ హైకోర్టు న్యాయమూర్తిగా పని చేసి మద్రాస్ హైకోర్టు న్యాయమూర్తిగా బదిలీ అయ్యాడు. 

జస్టిస్‌ బట్టు దేవానంద్‌ను 2025 జులై 14న మద్రాస్‌ హైకోర్టు నుంచి తిరిగి ఏపీ హైకోర్టుకు బదిలీ అయ్యాడు.

## జననం, విద్యాభాస్యం
బట్టు దేవానంద్‌ 14 ఏప్రిల్‌ 1966లో ఆంధ్రప్రదేశ్ రాష్ట్రం, కృష్ణా జిల్లా, గుడివాడ, చౌదరిపేటలో బట్టు వెంకటరత్నం, మనోరంజితం దంపతులకు జన్మించాడు. ఆయన గుడివాడలోని మున్సిపల్‌ పాఠశాలలో పదవ తరగతి వరకు, బీఏ గుడివాడలోని ఏఎన్‌ఆర్‌ కళాశాలలో ఇంటర్మీడియట్, బీఏ పూర్తి చేసి ఆంధ్రా యూనివర్సిటీ నుంచి బీఎల్‌ పూర్తి చేసి 06 జూలై 1989న న్యాయవాదిగా బార్‌ కౌన్సిల్‌లో పేరు నమోదు చేసుకున్నాడు.

## వృత్తి జీవితం
బట్టు దేవానంద్‌ బీఎల్‌ పూర్తి చేశాక విశాఖపట్నం జిల్లా కోర్టులో సీనియర్‌ న్యాయవాది ఎం.కె.సీతారామయ్య వద్ద 1989 నుంచి 1992 వరకు జూనియర్‌గా పనిచేసి 1993 నుంచి సొంతంగా ప్రాక్టీస్‌ ప్రారంభించాడు. ఆయన 1996 నుండి 2000 వరకు ఆంధ్రప్రదేశ్ హైకోర్టులో ప్రభుత్వ సహాయ న్యాయవాదిగాపని చేశాడు. బట్టు దేవానంద్‌ బీఎస్‌ఎన్‌ఎల్‌, న్యూ ఇండియా అస్యూరెన్స్‌ కంపెనీ, ఓరియంటల్‌ ఇన్సూరెన్స్‌ కంపెనీ, యునైటెడ్‌ ఇండియా ఇన్సూరెన్స్‌ కంపెనీ, ఎస్‌బీహెచ్‌, ఎన్‌టీపీసీ కౌన్సిల్‌గా పనిచేశాడు.

బట్టు దేవానంద్‌ 2006లో ఏపీ బార్‌ కౌన్సిల్‌ మెంబర్‌గా, బార్‌ కౌన్సిల్‌ డిసిప్లినరీ కమిటీ మెంబర్‌గా, ఏపీ అడ్వకేట్స్‌ వెల్ఫేర్‌ ఫండ్‌ కమిటీ సభ్యుడిగా 2006 నుండి 2012 వరకు బాధ్యతలు నిర్వర్తించాడు. ఆయన 2014 జూలై 14 నుండి ఆంధ్రప్రదేశ్ రవాణా, రహదారులు భవనాలు, ఉన్నత, సాంకేతిక విద్య, ఎక్సయిజ్‌, వైద్య, ఆరోగ్యకుటుంబ సంక్షేమ శాఖలకు ప్రభుత్వ న్యాయవాదిగా పనిచేస్తూ 2020 జనవరి 11లో ఆంధ్రప్రదేశ్ హైకోర్టు న్యాయమూర్తిగా నియమితుడై 2020 జనవరి 13న న్యాయమూర్తిగా బాధ్యతలు చేపట్టాడు.

## మూలాలు

వర్గం:న్యాయమూర్తులు
వర్గం:ఆంధ్రప్రదేశ్ హైకోర్టు న్యాయమూర్తులు
వర్గం:1966 జననాలు
హరి వినాయక్ పటాస్కర్

**హరి వినాయక్ పటాస్కర్** ఒక భారతీయ న్యాయవాది, పుణె విశ్వవిద్యాలయం మాజీ వైస్-ఛాన్సలర్, భారత రాజ్యాంగ పరిషత్ సభ్యుడు, మధ్యప్రదేశ్ మాజీ గవర్నర్.
## జననం,విద్య
హరి వినాయక్ పటాస్కర్ 15 మే, 1892న మహారాష్ట్రలోని పూనా జిల్లాలోని ఇందాపూర్ అనే ప్రదేశంలో జన్మించాడు. అతను బి.ఎ., ఎల్.ఎల్.బి., L.L.D. డిగ్రీలు పొందాడు. పూనాలోని 'ఫెర్గూసన్ కాలేజ్', ముంబైలోని 'గవర్నమెంట్ లా కాలేజ్'లో చదువుకున్నాడు.
## వివాహం
హరి వినాయక్ పటాస్కర్ 29 మార్చి, 1913 న అన్నపూర్ణ బాయిని వివాహం చేసుకున్నాడు. ఈ దంపతులకు ఒక కూతురు ఉంది.
## పురస్కారాలు
పటాస్కర్ 1963లో, పబ్లిక్ అఫైర్స్‌ సేవలకు గాను భారతదేశంలో రెండవ అత్యున్నత పౌర పురస్కారమైన పద్మ విభూషణ్‌ను పొందాడు.
## ఇతర లింకులు
*Bio on Raj Bhavan website 
## మూలాలు


వర్గం:భారత స్వాతంత్ర్య సమర యోధులు
వర్గం:మధ్య ప్రదేశ్ గవర్నర్లు
మణిబెన్ కారా

**మణిబెన్ కారా** (1905-1979) ఒక భారతీయ సామాజిక కార్యకర్త, ట్రేడ్ యూనియన్ నాయకురాలు. ఆమె హింద్ మజ్దూర్ సభ వ్యవస్థాపక సభ్యురాలు, దాని అధ్యక్షురాలిగా కూడా పనిచేసింది . ఈమెను భారత ప్రభుత్వం 1970లో నాలుగవ అత్యున్నత భారతీయ పౌర పురస్కారమైన పద్మశ్రీతో సత్కరించింది. 

## ప్రారంభ జీవితం
1905 లో బొంబాయి, బ్రిటిష్ ఇండియా (ఇప్పుడు ముంబై) లో ఒక మధ్యతరగతి కుటుంబంలో జన్మించిన మణిబెన్ కారా ముంబైలోని గమ్‌దేవిలోని సెయింట్ కొలంబ హైస్కూల్‌లో పాఠశాల విద్యను అభ్యసించారు, బర్మింగ్ హామ్ విశ్వవిద్యాలయం నుండి సోషల్ సైన్స్ లో డిప్లొమా పొందింది. 

## కెరీర్
1929లో భారతదేశానికి తిరిగి వచ్చిన ఆమె స్వాతంత్ర్యోద్యమంలో నిమగ్నమై, సేవా మందిర్, ఒక ముద్రణా పత్రికలను స్థాపించి, ప్రచురించింది. తరువాత, ఆమె ఆల్ ఇండియా ట్రేడ్ యూనియన్ కాంగ్రెస్ ప్రారంభ నాయకులలో ఒకరైన నారాయణ్ మల్హర్ జోషి చే ప్రభావితమై, కార్మిక సంఘం క్రియాశీలతలో నిమగ్నం కావడం ప్రారంభించింది. ఆమె కార్యకలాపాల ప్రాంతం బొంబాయి ఇంప్రూవ్ మెంట్ ట్రస్ట్ యొక్క కన్జర్వెన్సీ వర్కర్లలో చాలా మంది నివాస స్థలమైన ముంబై మురికివాడలవద్ద ఉంది. ఆమె మదర్స్ క్లబ్, హెల్త్ కేర్ సెంటర్ ను స్థాపించి సల్ నివాసితులలో పరిశుభ్రత, అక్షరాస్యత సందేశాన్ని వ్యాప్తి చేసింది.  

ఆమె భారత కమ్యూనిస్టు పార్టీ కార్మిక సంఘం విభాగమైన ఆల్ ఇండియా ట్రేడ్ యూనియన్ కాంగ్రెస్ లో చేరి, అనేక కార్మిక సమ్మెలకు నాయకత్వం వహించింది, ఇది 1932లో ఆమెను అరెస్టు చేసి ఏకాంత నిర్బంధానికి దారితీసింది. 1937లో కాంగ్రెస్ మంత్రిత్వ శాఖలు ఏర్పడిన తరువాత ఆల్ ఇండియా ట్రేడ్ యూనియన్ కాంగ్రెస్, ఇండియన్ నేషనల్ కాంగ్రెస్ విడిపోయాయి. మణిబెన్ ఎం.ఎన్.రాయ్ నేతృత్వంలోని రోయిస్ పార్టీలో సభ్యురాలు. రాయ్ స్ట్ పార్టీ ఇండియన్ ఫెడరేషన్ ఆఫ్ లేబర్ (ఐఎఫ్ ఎల్) పేరుతో కొత్త సెంట్రల్ ట్రేడ్ యూనియన్ ఆర్గనైజేషన్ ను ప్రారంభించింది. ఆమె భారత స్వాతంత్ర్య పోరాట రోజుల పాటు తన కార్యకలాపాలను కొనసాగించింది, కార్మిక మంత్రిత్వ శాఖ బాధ్యతను అప్పగించి 1946లో కేంద్ర శాసనసభకు నామినేట్ చేయబడింది.  స్వాతంత్ర్యానంతరం, విభజన తరువాత ఐఎఫ్ఎల్ హింద్ మజ్దూర్ సభలో చేరింది.  1948 లో హింద్ మజ్దూర్ సభ ఏర్పడినప్పుడు ఆమె కీలక సభ్యురాలిగా ఉన్నారు. ఆమె ఇంటర్నేషనల్ కాన్ఫెడరేషన్ ఆఫ్ ఫ్రీ ట్రేడ్ యూనియన్స్ (ఐసిఎఫ్ టియు) వ్యవస్థాపక సభ్యురాలు. ఆమె మహిళల స్థితిపై జాతీయ కమిటీ, ఇతర ప్రభుత్వ కార్యక్రమాలవంటి ప్రభుత్వ కమిటీలతో నిమగ్నమైంది. 

## పురస్కారాలు-గౌరవాలు

* ఈమెను భారత ప్రభుత్వం 1970లో నాలుగవ అత్యున్నత భారతీయ పౌర పురస్కారమైన పద్మశ్రీతో సత్కరించింది. 
* హింద్ మజ్దూర్ సభ 1980లో ఆమె పేరిట మణిబెన్ కారా ఇనిస్టిట్యూట్ (ఎంకెఐ) అనే సంస్థను స్థాపించి ఆమెను సత్కరించింది.  
* పశ్చిమ రైల్వే యూనియన్ ఆమె గౌరవార్థం మణిబెన్ కారా ఫౌండేషన్ ట్రస్ట్ ప్రారంభించింది, ముంబైలోని గ్రాంట్ రోడ్ ప్రాంతంలో మణిబెన్ కారా ఫౌండేషన్ హాల్‌ను నిర్వహిస్తోంది. 

## మరణం
ఆమె 74 సంవత్సరాల వయస్సులో మరణించింది. 
## ఇవి కూడా చూడండి
* ఆల్ ఇండియా ట్రేడ్ యూనియన్ కాంగ్రెస్
* ఎం.ఎన్.రాయ్
## మూలాలు

వర్గం:1905 జననాలు
వర్గం:1979 మరణాలు
వర్గం: రాజకీయ నాయకులు
వర్గం:పద్మశ్రీ పురస్కారం పొందిన మహిళలు
వర్గం:మహారాష్ట్ర స్వాతంత్ర్య సమర యోధులు
## బాహ్య లింకులు
* మణిబెన్ కారా
ప్రేమవతీపేట్

**ప్రేమవతీపేట్** తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలో శివరాంపల్లి, చంద్రిక కాలనీ, ఆచార్య జయశంకర్ వ్యవసాయ విశ్వవిద్యాలయం, ప్రశాంత్ కాలనీ, ఇంద్రారెడ్డి నగర్, పుప్పల్‌గూడ, కిస్మత్‌పూర్ మొదలైన ప్రాంతాలు ఉన్నాయి.

## ప్రార్థనా మందిరాలు

* సాగర్ మోహినిద్వార్ దేవాలయం
* నవ గ్రహ మందిరం
* తుల్జా భవానీ దేవాలయం
* మసీదు-ఇ-అఖిల్
* మస్జిద్ అష్రాహ్ ముభాషరా

## విద్యాసంస్థలు

* అల్-జామియా-అస్-సున్నీయా-దారుల్-ఉలూమ్-తైబా
* హుడా బాలికల జూనియర్ కళాశాల
* దారుత్ గర్భం గుల్షన్ ఇ మదీనా జూనియర్ కళాశాల
* ప్రభుత్వ బాలుర ఉన్నత పాఠశాల
* శ్రీ విద్యానికేతన్ హైస్కూల్
* ఇక్రా ఇస్లామిక్ స్కూల్
* ఎంఎస్ మిషన్ హై స్కూల్
* కృష్ణవేణి టాలెంట్ హై స్కూల్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్రేమవతీపేట్ నుండి ఈసిఐఎల్, ఆచార్య జయశంకర్ వ్యవసాయ విశ్వవిద్యాలయం, మెహదీపట్నం, సికింద్రాబాద్ జంక్షన్, టోలిచౌకి, కోఠి, శంషాబాద్, రాజీవ్ గాంధీ అంతర్జాతీయ విమానాశ్రయం, శివరాంపల్లి, ఉప్పల్ మొదలైన ప్రాంతాలకు బస్సు సౌకర్యం ఉంది.

## మూలాలు

## వెలుపలి లంకెలు
శ్యామ్‌జీ కృష్ణ వర్మ

**శ్యామ్‌జీ కృష్ణ వర్మ** (1857 అక్టోబరు 4 - 1930 మార్చి 30) భారతీయ విప్లవ పోరాట యోధుడు. న్యాయవాది. పాత్రికేయుడు. బ్రిటిష్ వలస పాలకుల గడ్డ లండన్ నుంచే స్వాతంత్ర్య ఉద్యమానికి ఊపిరిలూదిన ధీరుడు. ఏకంగా లండన్ కేంద్రంగానే ఇండియా హౌస్, ఇండియన్ హోమ్ రూల్ సొసైటీ, ది ఇండియన్ సోషియాలజిస్ట్‌ పత్రికలను స్థాపించిన భారతీయ దేశభక్తుడు.

## బాల్యం, విద్యాభ్యాసం, వృత్తి
శ్యామ్‌జీ కృష్ణ వర్మ గుజరాత్ లోని కచ్ లో 1857 లో జన్మించాడు. ముంబయిలోని విల్సన్ హైస్కూల్లో చదివాడు. సంస్కృతంలో పాండిత్యం సంపాదించాడు. 1875లో స్వామి దయానంద సరస్వతి స్ఫూర్తితో వేదతత్వంపై అధ్యయనం చేసాడు. 1877లో వారణాసి విశ్వవిద్యాలయం నుంచి పండిట్ బిరుదు పొందాడు. ఆక్స్‌ఫర్డ్ విశ్వవిద్యాలయం నుంచి లా పట్టా పుచ్చుకున్నాడు. 1885లో స్వదేశం తిరిగొచ్చిన అతను న్యాయవాదిగా ప్రాక్టీస్ మొదలుపెట్టాడు. 1897లో ఆ వృత్తిని వీడి మళ్లీ లండన్ వెళ్లాడు.

1900లో అక్కడ ఇండియా హౌస్ ను, 1905లో ది ఇండియన్ సోషియాలజిస్ట్‌ను స్థాపించాడు. తన సొంత డబ్బుతో భారతదేశంలో ప్రతిభావంతులైన విద్యార్థులకు ఉపకారవేతనాలిచ్చేవాడు. లండన్‌లో చదువుకోవటానికి కూడా వారిని ప్రోత్సహించేవాడు. ఇలా వచ్చే విద్యార్థులతో, భారతీయులతో ఇండియా హౌస్ క్రమంగా లండన్ లో జాతీయోద్యమ వేదికగా రూపాంతరం చెందింది. వీర సావర్కర్, భికాజీ కామ, లాలా హర్దయాళ్, మదన్ లాల్ ధింగ్రా.. ఇలాంటి వారంతా ఇక్కడ తయారైనవారే.

ఇండియన్ సోషియాలజిస్ట్ పత్రిక స్థాపించి బ్రిటిష్ పాలనపై వ్యాసాలు రాసేవాడు, శ్యామ్‌జీ కృష్ణ వర్మ. స్వరాజ్య సాధన లక్ష్యంగా 1905లో ఇండియా హోమ్రూల్ సొసైటీని కూడా ఏర్పాటు చేశాడు. బ్రిటన్ తో పాటు మిగిలిన ఐరోపా దేశాల్లోనూ భారత స్వాతంత్ర్య ఆవశ్యకతను విడమరచి చెప్పే ప్రయత్నం చేశాడు. వీటన్నింటి కారణంగా శ్యామ్‌జీ కృష్ణ వర్మను లక్ష్యంగా చేసుకుంది, బ్రిటన్ ప్రభుత్వం. బ్రిటన్ కోర్టుల్లో అతను అడుగుపెట్టకుండా నిషేధించారు. అతనిపై నిఘా పెంచారు. పోలీసుల ఒత్తిడి పెరగటంతో తప్పించుకొని 1907లో ఫ్రాన్స్కు చేరుకున్నాడు. వెనక్కి రప్పించాలని బ్రిటిష్ ప్రభుత్వం ప్రయత్నించినా ఫ్రాన్స్ రాజకీయవర్గాల్లో అతనికున్న బలం కారణంగా అది సాధ్యపడలేదు. కింగ్ జార్జ్ ఫ్రాన్స్ పర్యటన నేపథ్యంలో అక్కడి నుంచి స్విట్జర్లాండ్ వెళ్లి అక్కడ ఒంటరిగా గడిపాడు. ఇదే అదనుగా అతన్ని గృహనిర్భందం చేసారు, బ్రిటన్ గూఢచారులు. తన సన్నిహితులనుకున్నవారే మోసం చేయటంతో 1930 లో స్విట్జర్లాండ్ లోనే అతను కన్నుమూసాడు.

## గుర్తింపు
తన జీవితాన్ని, సంపదనంతటినీ భారత స్వాతంత్ర్య సాధనకోసం దానం చేసిన అతను.. మరణించే ముందు స్విట్జర్లాండ్ ప్రభుత్వంతో, తన అస్థికలను భారత్ కు స్వాతంత్ర్యం వచ్చాకే అప్పగించాలని ఒప్పందం కుదుర్చుకున్నాడు. అతని మరణ వార్తను లోకానికి తెలియకుండా చేయాలని బ్రిటన్ ప్రభుత్వం చూసినా విఫలమైంది. లాహోర్ జైలులో భగత్ సింగ్ తదితరులు అతనికి నివాళి అర్పించారు. బాల గంగాధర్ తిలక్ ప్రారంభించిన ఆంగ్ల దినపత్రిక *మరాఠా* అతనికి నివాళి అర్పించింది. 2003 ఆగస్టు 22న అప్పటి గుజరాత్ ముఖ్యమంత్రి నరేంద్రమోదీకి స్విస్ ప్రభుత్వం శ్యామ్‌జీ కృష్ణ వర్మ, అతని భార్య భానుమతిల అస్థికలను అప్పగించింది. అతని స్మృతి చిహ్నంగా లండన్ లోని ఇండియా హౌస్ లాంటి ఇంటినే మాండ్వాలో గుజరాత్ ప్రభుత్వం నిర్మించింది. అతని స్మారకార్థం 1989 అక్టోబరు 4న ఇండియా పోస్ట్ పోస్టల్ స్టాంపు విడుదల చేసింది. అతని గౌరవార్థం కచ్ విశ్వ విద్యాలయానికి అతను పేరు పెట్టింది.

## మూలాలు
సలార్ పార్ట్ 1 సీజ్ ఫైర్

డైరెక్టర్ ప్రశాంత్ నీల్ దర్శకత్వం వహిస్తున్న చిత్రం. **సలార్ పార్ట్‌ 1 – సీజ్‌ఫైర్‌** సినిమాలో ప్రభాస్,శృతి హాసన్ నటిస్తున్నారు.ఈ సినిమా షూటింగ్  తెలుగు భాషలో జరగనుంది. హోంబలే ఫిల్మ్స్ పతాకంపై విజయ కిరాగందుర్ ఈ సినిమాని నిర్మిస్తున్నారు.

## తారాగణం

*ప్రభాస్ సాలార్ గా
*శృతి హాసన్
*జగపతి బాబు
*మధు గురుస్వామి
*ఈశ్వరీ రావు
*టినూ ఆనంద్
*రామచంద్రరాజు
*ఐకాన్ సతీష్
* ప్రమోద్ పంజు
* పృథ్వీరాజ్ సుకుమారన్
* శ్రియా రెడ్డి
* ఝాన్సీ
* బ్రహ్మాజీ
* బాబీ సింహ
* సప్తగిరి
* కార్తికేయ దేవ్
*  ఫర్జానా (బాలనటి)
* పూజా విశ్వేశ్వర్‌

## సినిమా టైటిల్ అర్థం
సాలార్ అనేది ఉర్దూ పదం.దీనికికి అర్ధం దైర్యవంతమైన నాయకుడు, దారిచూపేవాడని అర్ధం.

## ఓటి టి హక్కులు
ప్రేక్షకుల లో భారీ అంచనాలు ఉండటం వల్ల సలార్ చిత్రం కోసం నెట్ఫ్ ఫ్లీక్స్ వారు ఏకాంగా 320 కోట్లు ఖర్చు పెట్టారు. ప్రసార హక్కులు కోసం స్టార్ నేట్వర్క్ తీసుకుంది. కానీ ఊహించని స్థాయిలో టిఆర్పీ రాలేదు. కానీ ఓటి టి లో‌ మాత్రం బాగానే ఆకట్టుకుంది.

## విడుదల
సలార్ చాలా సార్లు వాయిదా పడింది. మొదటి గా 14 ఏప్రిల్ 2023 నాడు అనుకున్నారు. కాని కీలక సన్నివేశాలను ఉండటం వల్ల జున్ కి మార్చారు. కానీ ఆదిపుష్ చిత్రం ఉండటం వల్ల మళ్లీ 14 సెప్టెంబర్ నాడు అనుకున్నారు కానీ పోస్ట్ ప్రొడక్షన్ పనులు అవ్వక పోవడం వల్ల చివరికి 22 డిసెంబర్ నాడు ప్రేక్షకుల ముందుకు వచ్చింది.

## ఇతర వివరాలు
ఈ చిత్రం టైటిల్‌తో 2020 డిసెంబరు 2న ప్రకటించబడింది. దర్శకుడు ప్రశాంత్ నీల్ ప్రభాస్‌ల మధ్య మొదటి సినిమా. కన్నడ నటుడు మధు గురుస్వామి కీలక పాత్రలో నటిస్తున్నాడు.ఈ చిత్రం 2021 జనవరి 16న హైదరాబాద్‌లో లాంఛనంగా ప్రారంభమైంది. ఈ చిత్రానికి రవి బస్రూర్ సంగీతం అందిస్తున్నారు. 'సలార్ ' అసలు ఈ సినిమా టైటిల్ కి అర్థం ఏంటి ? ఎందుకు సినిమాకి ఈ టైటిల్ ని పెట్టారంటే ?  సలార్ చిత్రం యొక్క డిజిటల్ స్ట్రీమింగ్ ఓటీటీ హక్కులు లని ప్రముఖ సంస్థ నెట్ఫ్లిక్ సొంతం చేసుకుంది. ]

సాలార్ విడుదల తేదీ:సాలార్  2023 డిసెంబరు 22న విడుదల కానుంది.

## మూలాలు
వి.ఒ.చిదంబరం పిళ్లై

**వి.ఒ.చిదంబరం పిళ్లై** పూర్తిపేరు వల్లీయప్పన్ ఉలగనాథన్ చిదంబరం పిళ్లై (1872 సెప్టెంబరు 5 - 1936 నవంబరు 18) - వ.ఉ.సి. (తమిళం: வ.உ.சி) ఇలా మొదటి అక్షరాలతో ఆయన ప్రసిద్ధి. కప్పలోట్టియ తమిజాన్, ది తమిళ్ హెల్మ్స్‌మాన్ అని కూడా పిలుస్తారు. అతను భారత స్వాతంత్ర్య సమరయోధుడు. భారత జాతీయ కాంగ్రెస్ నాయకుడు కూడా. బ్రిటిష్ ఇండియా స్టీమ్ నావిగేషన్ కంపెనీ (BISNC)  గుత్తాధిపత్యానికి వ్యతిరేకిస్తూ.. దానికి పోటీగా 1906లో స్వదేశీ స్టీమ్ నావిగేషన్ కంపెనీ (SSNC) వ్యవస్థాపకుడు. దీంతో ట్యూటికోరిన్, కొలంబో మధ్య మొట్టమొదటి స్వదేశీ భారతీయ షిప్పింగ్ సర్వీస్‌ మొదలైంది. భారతదేశంలోని పదమూడు ప్రధాన నౌకాశ్రయాలలో ఒకటైన ట్యూటికోరిన్ పోర్ట్ ట్రస్ట్ కు అతని పేరు పెట్టబడింది. బ్రిటిష్ వలస పాలనలో దేశద్రోహం ఆరోపణలు ఎదుర్కొని జీవిత ఖైదు అనుభవించారు. అతని బారిస్టర్ లైసెన్స్ కూడా రద్దు చేయబడింది.

## విద్య, వృత్తి
వల్లీయప్పన్ ఉలగనాథన్ చిదంబరం పిళ్లై 1872 సెప్టెంబరు 5న తిరునెల్వేలి జిల్లా ఒట్టపిడారంలోని వెల్లలార్ కుటుంబంలో ఉలగనాథన్ పిళ్లై, పరమయి అమ్మాళ్ దంపతులకు జన్మించాడు. అతను ఆరేళ్ల వయసులో, గురువు వీరపెరుమాళ్ అన్నవి వద్ద తమిళం నేర్చుకున్నాడు. అమ్మమ్మ-తాతయ్యల వద్ద పరమశివుడు, రామాయణం కథలు తరచూ వింటూండేవారు. అలాగే అల్లికులం సుబ్రమణ్య పిళ్లై చెప్పిన మహాభారత కథలు విన్నాడు. అతను చిన్నతనంలో గోలీలు, కబడ్డీ, గుర్రపు స్వారీ, ఈత, ఆర్చరీ, రెజ్లింగ్, చదరంగం తదితర ఆటలు ఆడేవాడు.

సాయంత్రాలలో కృష్ణన్ అనే తాలూకా అధికారి వద్ద ఇంగ్లీష్ నేర్చుకున్నాడు. కృష్ణన్ బదిలీ అయినప్పుడు, గ్రామస్తుల సహాయంతో తన తండ్రి ఒక పాఠశాలను నిర్మించాడు. ఎట్టయపురానికి చెందిన ఆరమ్వలార్థనాథ పిళ్లైని ఇంగ్లీష్ టీచర్‌గా నియమించాడు. ఈ పాఠశాలను పుదియముత్తూరులో ఒక పూజారి నిర్వహించేవాడు. పద్నాలుగేళ్ల వయసులో తన చదువును కొనసాగించడానికి తూత్తుకుడికి వెళ్లాడు. అతను CEOA, కాల్డ్‌వెల్ ఉన్నత పాఠశాలల్లో, తూత్తుకుడిలో హిందూ కళాశాల, తిరునల్వేలిలో చదువుకున్నాడు.

అతను కొంతకాలం తాలూకా ఆఫీసు గుమస్తాగా పనిచేశాడు, అతని తండ్రి లా చదివేందుకు తిరుచిరాపల్లికి పంపారు. అతను 1894లో తన నాయకత్వ పరీక్షలో ఉత్తీర్ణత సాధించాడు. 1895లో నాయకుడిగా మారడానికి ఒట్టపిడారంకు తిరిగి వచ్చాడు. చెన్నైలోని వివేకానంద ఆశ్రమంలో స్వామి రామకృష్ణానందను కలిశాడు. ఆ సాధువు 'దేశం కోసం ఏదైనా చేయమని' సలహా ఇచ్చాడు. అక్కడ తమిళ కవి భారతీయార్‌ని కలిసాడు. ఇద్దరు మంచి సన్నిహితులు అయ్యారు.

## మూలాలు
మోహన్ ధరియా

**మోహన్ ధరియా** ( 1925 ఫిబ్రవరి 14 - 2013 అక్టోబరు 14 ) మాజీ కేంద్ర మంత్రి, న్యాయవాది, సామాజిక కార్యకర్త.  తన చివరి రోజుల్లో అతను పూణేలో ఉన్నాడు. ధరియా ప్రభుత్వేతర సంస్థ వాన్రాయ్ ను నడిపాడు. పూణే లోక్ సభ నియోజకవర్గం నుండి రెండుసార్లు లోక్ సభకు ఎన్నికయ్యాడు . మొదట 1971 లో భారత జాతీయ కాంగ్రెస్ (ఐఎన్ సి) సభ్యుడిగా, విదేశాంగ మంత్రిగా, తరువాత 1977 లో భారతీయ లోక్ దళ్ సభ్యుడిగా ఎన్నికయ్యాడు. మొరార్జీ దేశాయ్ మంత్రిత్వ శాఖలో కేంద్ర వాణిజ్య మంత్రిగా చేరాడు. దీనికి ముందు ఆయన ఐఎన్ సీ నుంచి రెండుసార్లు మొదట 1964-1970, ఆ తర్వాత 1970- 1971 రాజ్యసభ సభ్యుడిగా కొనసాగారు. 

సామాజిక సేవలో ఆయ న చేసిన కృషికి గాను 2005లో భార త దేశ రెండో అత్యుత్మ క పౌర గౌర వం అయిన పద్మ విభూషణ్ను భార త ప్ర భుత్వం ప్ర దానం చేసింది. 

## ప్రారంభ జీవితం
మహాద్ లోని కొంకణ్ ఎడ్యుకేషన్ సొసైటీ నుంచి తన పాఠశాల విద్యను చేశారు. తరువాత అతను సర్జన్ కావడానికి ఫెర్గుసన్ కాలేజ్ పూణేలో చేరాడు, కానీ 1942 లో స్వాతంత్ర్య ఉద్యమంలో చేరడానికి తన చదువును విడిచిపెట్టాడు. ఆ తర్వాత పూణే విశ్వవిద్యాలయంలోని ఐఎల్ ఎస్ లా కాలేజీలో న్యాయశాస్త్రం చదివాడు.  

## కెరీర్
బొంబాయి హైకోర్టులో న్యాయవాదిగా తన వృత్తిని ప్రారంభించి, కాలక్రమేణా తన రాజకీయ జీవితాన్ని ప్రారంభించాడు. 

అతను గతంలో ప్రజా సోషలిస్టు పార్టీతో సంబంధం కలిగి ఉన్నాడు, జాతీయ పోరాటంలో కూడా పాల్గొన్నాడు. ఆయన మహారాష్ట్ర ప్రదేశ్ కాంగ్రెస్ కమిటీ ప్రధాన కార్యదర్శిగా 1962-67, అఖిల భారత కాంగ్రెస్ కమిటీ సభ్యుడు 1962—75. 1975 లో ప్రధానమంత్రి ఇందిరాగాంధీ ప్రవేశపెట్టిన భారత రాజ్యాంగంలోని ముప్పై ఎనిమిదవ సవరణను ఆయన తీవ్రంగా వ్యతిరేకించడం ధరియా రాజకీయ జీవితంలో ముఖ్యాంశం. దీనిని 'రాబోయే నియంతృత్వానికి పార్లమెంటరీ ప్రజాస్వామ్యం లొంగిపోవడం' అని ఆయన పిలిచారు. 1975 జూన్ లో అత్యవసర పరిస్థితి విధించడాన్ని ఆయన వ్యతిరేకించడం మొరార్జీ దేశాయ్, చంద్ర శేఖర్ వంటి ఇతర అసమ్మతి నాయకులతో ప్రభుత్వం అతని నిర్బంధానికి దారితీసింది. 1975 తరువాత అత్యవసర పరిస్థితి తరువాత ఆయన కాంగ్రెస్ నుండి వైదొలిగారు. 

### పదవులు

* పూణే మునిసిపల్ కార్పొరేషన్ సభ్యుడు, 1957—60
* పూణే మునిసిపల్ కార్పొరేషన్ రవాణా సంస్థ ఛైర్మన్, 1957-58
* 1964, 1970 లలో రాజ్యసభకు ఎన్నికయ్యారు
* 1971— 77 పూణే నుండి ఐదవ లోక్ సభ సభ్యుడు
* 1971 మే నుంచి 1974 అక్టోబరు వరకు ప్రణాళిక శాఖ శాఖ మంత్రి
* 1974 అక్టోబరు నుండి 1975 మార్చి వరకు పనులు, గృహ నిర్మాణ శాఖ మంత్రి
* 1977-1980 పూణే నుండి ఆరవ లోక్ సభ సభ్యుడు
* 1977 మార్చి నుంచి వాణిజ్య, పౌర సరఫరాలు, సహకార శాఖ మంత్రి
* ప్రణాళికా సంఘం డిప్యూటీ చైర్మన్, డిసెంబరు 90 - జూన్ 9 

## అవార్డులు

* పద్మవిభూషణ్ 
* డి.లిట్
* యశ్వంత్ రావ్ చవాన్ అవార్డు ఫర్ ఎక్సలెన్స్
* రాజీవ్ గాంధీ పర్యవరన్ రత్న అవార్డు
* పూణే ప్రైడ్ అవార్డు
* డెవలప్ మెంట్ జ్యువెల్ అవార్డు
* 26వ ఇందిరా గాంధీ జాతీయ సమైక్యత అవార్డు 

## మూలాలు

వర్గం:మహారాష్ట్ర స్వాతంత్ర్య సమర యోధులు
వర్గం:5వ లోక్‌సభ సభ్యులు
వర్గం:2013 మరణాలు
వర్గం:1925 జననాలు
వర్గం:పద్మవిభూషణ పురస్కారం పొందిన మహారాష్ట్ర వ్యక్తులు
## బాహ్య లింకులు
* వ్యవస్థాపక అధ్యక్షుడు, వాన్రాయ్ ట్రస్ట్ వెబ్ సైట్
సందీప్ గౌడ్

**శ్రీమంతుల సందీప్‌ గౌడ్‌** ఒమన్‌ దేశానికి చెందిన క్రికెటర్‌. ఆయన 2005 నుండి 2008 వరకు హైదరాబాద్ అండర్-15, 19 జట్లకు ప్రాతినిధ్యం వహించాడు. సందీప్ 2016లో ఉద్యోగం కోసం ఒమన్ వెళ్లి అక్కడే స్థిరపడ్డాడు. ఒకవైపు ఉద్యోగం వేట కొనసాగిస్తూనే మరోవైపు అక్కడి దేశవాళీ మ్యాచుల్లో మంచి ప్రతిభ కనబర్చి 2019 ఫిబ్రవరిలో ఒమన్‌ జాతీయ జట్టుకు ఎంపికయ్యాడు.
## జననం, విద్యాభాస్యం
సందీప్‌ గౌడ్‌ 1991 నవంబరు 8లో తెలంగాణ రాష్ట్రం, హైదరాబాదు లోని కవాడిగూడలో జన్మించాడు. ఆయన ఆల్‌ సెయింట్స్‌ హైస్కూల్‌లో పదవ తరగతి వరకు,  చిక్కడపల్లిలోని అరోరా కాలేజీలో బీకామ్‌ పూర్తి చేశాడు.

## క్రీడా జీవితం
సందీప్‌ గౌడ్‌ వీవీఎస్‌ లక్ష్మణ్‌ స్ఫూర్తితో క్రికెట్‌ను కెరీర్‌గా మలుచుకొని 2005 నుండి 2008 వరకు హైదరాబాద్ అండర్-15, 19 జట్లకు ఆడాడు. ఆయన బీకామ్‌ చదువుకుంటూనే ఉస్మానియా యూనివర్సిటీ జట్టుకు ఎంపిక అయ్యాడు. సందీప్ 2009-10 సీజన్‌లో అండర్‌-22 కల్నల్‌ సీకే నాయుడు టోర్నీలో హైదరాబాద్‌ జట్టుకు ప్రాతినిధ్యం వహించాడు. సందీప్‌కి 2016లో ఒమన్‌లోని ఖిమ్జి రామ్‌దాస్‌ కంపెనీలో ఇమ్మిగ్రేషన్‌ ఆఫీసర్‌గా ఉద్యోగం రావడంతో అక్కడికి వెళ్లిపోయాడు. ఆయన ఒమాన్ దేశవాళీ క్రికెట్ లో ఒమన్‌ డెవలప్‌మెంట్‌ ఎలెవెన్‌ తరఫున ఐర్లాండ్‌పై ప్రాక్టీస్‌ మ్యాచ్‌లో రాణించడంతో ఒమాన్ జాతీయ జట్టుకు ఎంపికయ్యాడు.

## మూలాలు

వర్గం:క్రికెట్ క్రీడాకారులు
వర్గం:తెలంగాణ వ్యక్తులు
రూమ్ నంబర్ 54

**రూమ్ నంబర్ 54** 2021లో విడుదలైన వెబ్​సిరీస్‌. తరుణ్ భాస్కర్ సమర్పణలో ఐ డ్రీమ్ మీడియా బ్యానర్ పై చిన్నా వాసుదేవ రెడ్డి నిర్మించిన ఈ సినిమాకు సిద్ధార్థ్‌ గౌతమ్‌ దర్శకత్వం వహించాడు. మొయిన్, కృష్ణప్రసాద్, పవన్ రమేష్, కృష్ణతేజ, శ్వేతా, నవ్య ప్రధాన పాత్రల్లో నటించిన ఈ సినిమా 2021 మే 21న ‘జీ 5’ ఓటీటీలో విడుదలైంది.

## కథ
ఇంజినీరింగ్ చ‌దువుతూ కాలేజీ హ‌స్ట‌ల్‌లోని రూమ్ నంబ‌ర్ 54లో న‌లుగురు మిత్రులు బాబాయ్ (కృష్ణతేజ), ప్రసన్న (పవన్‌ రమేశ్‌), వెంకట్రావ్‌ (మొయిన్‌), యువరాజ్‌ (కృష్ణప్రసాద్‌) ఉంటారు. ఆ రూమ్‌కి ఓ ప్ర‌త్యేక‌త ఉంది. అందులో ఉన్న వారంద‌రికీ నెక్స్ట్ బ్యాచ్ ల‌తో ఒక స్పెష‌ల్ బాండింగ్ వుంటుంది. ఆ రూమ్‌లో దిగిన ఈ న‌లుగురు కుర్రాళ్ల‌కు ఎటువంటి స‌వాళ్లు ఎదుర‌య్యాయి? వాటిని ఎలా అధిగ‌మించారు? అనేదే మిగతా సినిమా కథ.

## నటీనటులు

* మొయిన్ 
*కృష్ణప్రసాద్ 
*పవన్ రమేష్ 
*కృష్ణతేజ 
*శ్వేతా 
*నవ్య 
*సావిత్రి
*ప్రియదర్శి (అతిధి పాత్ర)
*సత్యదేవ్ (అతిధి పాత్ర) 
*ఉత్తేజ్‌ (అతిధి పాత్ర)
*తనికెళ్ళ భరణి (అతిధి పాత్ర)
*కరుణ కుమార్ (అతిధి పాత్ర)
*మిర్చి హేమంత్ (అతిధి పాత్ర) 
*చిత్రం శ్రీను (అతిధి పాత్ర)
*జెమినీ సురేశ్ (అతిధి పాత్ర)
*నరసింహా (అతిధి పాత్ర)
*హరీష్‌ (అతిధి పాత్ర)
*రచ్చ రవి (అతిధి పాత్ర)

## సాంకేతిక నిపుణులు
*బ్యానర్:ఐ డ్రీమ్ మీడియా
*సమర్పణ: తరుణ్ భాస్కర్ 
*నిర్మాత: చిన్నా వాసుదేవ రెడ్డి 
*కథ, స్క్రీన్‌ప్లే, దర్శకత్వం: సిద్ధార్థ్‌ గౌతమ్‌ 
*సంగీతం: ధ్రువన్‌
*సినిమాటోగ్రఫీ: ప్రణవ్‌, శశాంక్‌ 

## మూలాలు

వర్గం:2021 తెలుగు వెబ్​సిరీస్‌లు
లాయర్ విశ్వనాథ్ (2021 సినిమా)

**లాయ‌ర్ విశ్వ‌నాథ్‌** 2021లో విడుదలైన తెలుగు సినిమా. ర‌వికుమార్ స‌మ‌ర్ప‌ణ‌లో శ్రీ మూకాంబిక ప్రొడ‌క్ష‌న్స్ బ్యాన‌ర్‌పై వ‌ర‌ద నాగేశ్వ‌ర‌ రావు, సూర్య వంత‌రం, ఎం.ఎన్‌.వి.సుధాక‌ర్ నిర్మించిన ఈ సినిమాకు వి. బాల నాగేశ్వ‌రరావు వ‌ర‌ద ద‌ర్శ‌క‌త్వం వహించాడు. ఆలీ, శుభలేఖ సుధాకర్, జయలలిత ప్రధాన పాత్రల్లో నటించిన ఈ సినిమా 26న విడుదలైంది.
## నటీనటులు
*ఆలీ
*నియా
*శుభలేఖ సుధాకర్ 
*జయలలిత 
*గిరిధర్ 
*జుబెరియా 
*సి.వి.ఎల్.నరసింహారావు
*రాకెట్ రాఘవ

## సాంకేతిక నిపుణులు
*బ్యానర్: శ్రీ మూకాంబిక ప్రొడ‌క్ష‌న్స్ 
*నిర్మాతలు: వ‌ర‌ద నాగేశ్వ‌ర‌ రావు, సూర్య వంత‌రం, ఎం.ఎన్‌.వి.సుధాక‌ర్ 
*కథ, స్క్రీన్‌ప్లే, దర్శకత్వం: వి. బాల నాగేశ్వ‌రరావు వ‌ర‌ద
*సంగీతం: సునీల్ కశ్యప్
*సినిమాటోగ్రఫీ: ప్రవీణ్ వనమాలి
*ఎడిటర్: బొంతల నాగేశ్వర్ రెడ్డి

## మూలాలు

## బయటి లింకులు
* 
వర్గం:2021 సినిమాలు
మెట్రో కథలు

**మెట్రో కథలు** 2021లో విడుదలైన సినిమా.మహమ్మద్ ఖదీర్ బాబు రచించిన ‘మెట్రో కథలు’ పుస్తకం ఆధారంగా నిర్మించిన టఫ్ ఎనిక్ స్టూడియోస్ బ్యానర్ పై కిర‌ణ్ రెడ్డి మందాడి, రామ్ మ‌ద్దుకూరి నిర్మించిన ఈ సినిమాకు క‌రుణ కుమార్‌ దర్శకత్వం వహించాడు.
ఈ సినిమాకు సంబంధించిన ఫ‌స్ట్ గ్లింప్స్ పోస్ట‌ర్‌ను 2020 ఆగస్టు 6న ద‌ర్శ‌కుడు హ‌రీష్ శంక‌ర్, టీజర్‌ను 2020 ఆగస్టు 8న దర్శకుడు మారుతీ విడుద‌ల చేయగా, సినిమా ఆగ‌స్ట్ 14న ‘ఆహా’ ఓటీటీలో విడుదలైంది. 
## కథ
హైద‌రాబాద్ న‌గ‌రంలో నాలుగు జంట‌ల మ‌ధ్య ఉండే అనుబంధాలు, భావోద్వేగాల స‌మాహారంగా ఈ సినిమాను నిర్మించారు.

## నటీనటులు
*రాజీవ్‌ కనకాల 
*తిరువీర్
*సన 
*అలీ రెజా 
*నందిని రాయ్‌
* గాయత్రి భార్గవి
*రామ్ మద్దుకూరి 
*నక్షత్ర
*జయశ్రీ రాచకొండ

## సాంకేతిక నిపుణులు
*బ్యానర్: 
*నిర్మాత‌లు: కిర‌ణ్ రెడ్డి మందాడి, రామ్ మ‌ద్దుకూరి 
*కథ: మహమ్మద్ ఖదీర్ బాబు
* అడిష‌న‌ల్ డైలాగ్స్, స్క్రీన్‌ప్లే, దర్శకత్వం: క‌రుణ కుమార్‌
*సంగీతం: అజ‌య్ అర్సాడ‌
*సినిమాటోగ్రఫీ: వెంక‌ట ప్ర‌సాద్‌

## మూలాలు

## బయటి లింకులు
* 

వర్గం:2021 తెలుగు వెబ్​సిరీస్‌లు
వర్గం:రాజీవ్ కనకాల నటించిన సినిమాలు
వర్గం:తిరువీర్ నటించిన సినిమాలు
మధుర వైన్స్

**మధుర వైన్స్‌** 2021లో విడుదలైన తెలుగు సినిమా. ఆర్‌కే సినీ టాకీస్, ఎస్ ఒరిజినల్స్ బ్యానర్‌పై రాజేశ్‌ కొండెపు, సృజన్ యారబోలు నిర్మించిన ఈ సినిమాకు జయకిషోర్‌ బండి దర్శకత్వం వహించాడు. సన్నీ నవీన్, సీమా చౌదరి, సమ్మోహిత్ ప్రధాన పాత్రల్లో నటించిన ఈ సినిమా ట్రైలర్‌ను 2021 అక్టోబరు 14న విడుదల చేయగా సినిమా అక్టోబరు 22న విడుదలైంది.
## కథ
అజయ్ (సన్నీ నవీన్) ప్రేమించిన అమ్మాయి దూరమైపోవడంతో ఎలాంటి బాధ్యత లేకుండా ఉదయం లేచింది మొదలు రాత్రి పడుకునే వరకు మద్యం తాగుతూ ఎంజాయ్‌ చేసే అతని జీవితంలోకి అసలు మందు అంటేనే అసహ్యంగా భావించే అంజలి (సీమా చౌదరి) ప్రవేశిస్తుంది. అనంతరం అజయ్ ఎలాంటి కష్టాలు ఎదుర్కొన్నాడు. చివరికి వీరి ప్రేమ కథ ఎలాంటి మలుపు తిరిగింది అనేదే మిగతా సినిమా కథ.

## నటీనటులు
*సన్నీ నవీన్ 
*సీమా చౌదరి 
*సమ్మోహిత్
## సాంకేతిక నిపుణులు
*బ్యానర్లు: ఆర్‌కే సినీ టాకీస్, ఎస్ ఒరిజినల్స్ 
*నిర్మాతలు: రాజేశ్‌ కొండెపు, సృజన్ యారబోలు 
*కథ, స్క్రీన్‌ప్లే, దర్శకత్వం: జయకిషోర్‌ బండి 
*సంగీతం: కార్తీక్ రోడ్రిగీజ్, జై క్రిష్ 
*సినిమాటోగ్రఫీ: మోహన్ చారి
*ఎడిటర్: వర ప్రసాద్
## మూలాలు

## బయటి లింకులు
* 
వర్గం:2021 తెలుగు సినిమాలు
ఇందులాల్ యాగ్నిక్

**ఇందులాల్ కనయాలాల్ యాగ్నిక్** (22 ఫిబ్రవరి 1892 - 17 జూలై 1972) ఒక భారతీయ స్వాతంత్ర్య ఉద్యమకారుడు, రచయిత, చలనచిత్ర నిర్మాత. అతను 8 ఆగస్టు 1956న గుజరాత్‌ ప్రత్యేక రాష్ట్ర హోదా కోసం చేసిన ఉద్యమానికి నాయకత్వం వహించాడు. అతన్ని **ఇందు చాచా** అని కూడా పిలుస్తారు.

యాగ్నిక్ 1957లో పూర్వపు బొంబాయి రాష్ట్రంలోని అహ్మదాబాద్ నియోజకవర్గం నుండి 2వ లోక్‌సభకు ఎన్నికయ్యాడు. అతను 1962-1972 కాలంలో అదే నియోజకవర్గం నుండి 3వ, 4వ, 5వ లోక్‌సభకు తిరిగి ఎన్నికయ్యాడు.
## జననం, విద్య
యాగ్నిక్ గుజరాత్‌లోని ఖేడాలో గల నాడియాడ్‌లోని ఝగాడియా పోల్‌లో జన్మించాడు. అతని తండ్రి కనయ్యలాల్ చదువుతూనే చిన్న వయసులోనే మరణించాడు. యాగ్నిక్ తన ప్రాథమిక, మాధ్యమిక విద్యను నదియాడ్‌లో పూర్తి చేశాడు. 1906లో మెట్రిక్యులేషన్ పరీక్షలో ఉత్తీర్ణత సాధించి, అహ్మదాబాద్‌లోని గుజరాత్ కళాశాలలో చేరాడు. ఇంటర్మీడియట్ పరీక్షలో ఉత్తీర్ణుడయ్యాక, ముంబాయిలోని సెయింట్‌ జేవియర్స్ కాలేజ్ లో అడ్మిషన్ తీసుకుని, బిఎ పూర్తి చేశాడు. 1912లో ఎల్ఎల్ బి. పూర్తి చేశాడు. 
## స్వాతంత్ర్య ఉద్యమంలో
మాగ్ కామా ద్వారా ఎగురవేయబడిన స్తుత్‌గౌర్డ్ జర్మనీ నుండి యాగ్నిక్ ట్రై కలర్ జెండాను తీసుకువచ్చాడు, యాగ్నిక్ తన కాలేజీ రోజుల్లో అనిబీసెంట్‌ని బాగా ప్రభావితం చేశాడు. 1915 లో, జమ్నాదాస్ ద్వారకాదాస్, శంకర్‌లాల్ బ్యాంకర్‌తో కలిసి, అతను యంగ్ ఇండియా అనే ఆంగ్ల భాషా పత్రికను బొంబాయి నుండి ప్రచురించాడు. అదే సంవత్సరంలో, గుజరాతీ మాసపత్రిక నవజీవన్ అనే సత్య ప్రచురణ ప్రారంభమైంది. 1919 వరకు మహాత్మాగాంధీకి అప్పగించే వరకు యాగ్నిక్ దాని సంపాదకుడుగా వ్యవహరించాడు. గాంధీజీ ఆత్మకథలో మొదటి 30 అధ్యాయాలను అతను నుండి డిక్టేషన్ తీసుకున్న తర్వాత ఎరవాడ జైలులో రాశాడు.
## స్వాతంత్ర్య ఉద్యమం కంటే ముందు
1956లో, ప్రత్యేక గుజరాత్ రాష్ట్రం కోసం మహాగుజరాత్ ఉద్యమానికి యాగ్నిక్ నాయకత్వం వహించాడు, మహాగుజరాత్ జనతా పరిషత్ వ్యవస్థాపక అధ్యక్షుడయ్యాడు. 1957లో, అతను మహాగుజరాత్ జనతా పరిషత్ అభ్యర్థిగా అహ్మదాబాద్ నియోజకవర్గం నుండి 2వ లోక్‌సభకు ఎన్నికయ్యాడు. 1 మే 1960న గుజరాత్ రాష్ట్రం ఏర్పడిన తర్వాత, మహాగుజరాత్ జనతా పరిషత్ రద్దు చేయబడింది. జూన్ 1960లో అతను నూతన్ మహా గుజరాత్ జనతా పరిషత్‌ను స్థాపించాడు, 1962లో దాని అభ్యర్థిగా 3వ లోక్‌సభకు తిరిగి ఎన్నికయ్యాడు.
## మరణం
ఇందులాల్ కనయాలాల్ యాగ్నిక్ 17 జూలై 1972 న అహ్మదాబాద్‌లో మరణించాడు.
## మూలాలు



వర్గం:భారత స్వాతంత్ర్య సమర యోధులు
వర్గం:గుజరాత్ స్వాతంత్ర్య సమర యోధులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
వర్గం:4వ లోక్‌సభ సభ్యులు
వర్గం:5వ లోక్‌సభ సభ్యులు
కె. కృష్ణమూర్తి

**కె. కృష్ణమూర్తి** ( 1915 అక్టోబరు 22 - 2011 మార్చి 6) కేరళ రాష్ట్రానికి చెందిన చెందిన స్వాతంత్ర్య సమరయోధుడు, రచయిత, ప్రచురణకర్త, రాజకీయ నాయకుడు. 

## జననం, విద్యాభ్యాసం
కృష్ణమూర్తి 1915, అక్టోబరు 22న కేరళ రాష్ట్రంలోని కొట్టాయంలో జన్మించాడు. కొట్టాయంలోని పాఠశాల విద్యను పూర్తి చేసిన తర్వాత, తిరువనంతపురంలోని మహారాజా కళాశాల నుండి ఆంగ్లంలో పట్టభద్రుడవడంతోపాటు విశ్వవిద్యాలయ బంగారు పతకం కూడా సాధించాడు. తరువాత ఎంఏ చదువు కోసం మద్రాస్‌లోని ప్రెసిడెన్సీ కాలేజీలో చేరాడు. కొంతకాలం తర్వాత ఆక్స్‌ఫర్డ్ విశ్వవిద్యాలయంలోని హెర్ట్‌ఫోర్డ్ కాలేజీలో న్యాయశాస్త్రంలో మాస్టర్స్ డిగ్రీని అభ్యసించాడు. అక్కడ కూడా అతను బంగారు పతకాన్ని అందుకున్నాడు.

## రచనా ప్రస్థానం
రెండవ ప్రపంచ యుద్ధం ప్రారంభమవుతున్న సమయంలో భారతదేశానికి వచ్చిన కృష్ణమూర్తి రచనారంగాన్ని ఎంచుకున్నాడు. అతని మాన్యుస్క్రిప్ట్‌ను ప్రధాన ప్రచురణకర్తలు తిరస్కరించినప్పుడు, తన స్వంత పుస్తక విక్రేతలు ప్రచురణకర్తల సంస్థను స్థాపించాడు. 1944లో ఒక చిన్న బుక్‌షాప్ సబ్‌స్క్రిప్షన్ ఏజెన్సీని స్థాపించాడు. కొన్నేళ్ళ తరువాత ఇది కె. కృష్ణమూర్తి బుక్ సెల్లర్స్ పేరుతో ప్రముఖ పుస్తకాల దుకాణంగా అభివృద్ధి చెందింది. భారతదేశంలోని ఫెడరేషన్ ఆఫ్ పబ్లిషర్స్, బుక్ సెల్లర్స్ అసోసియేషన్స్ స్థాపకుల్లో ఒకడిగా ఉన్నాడు. బుక్ సెల్లర్స్ - పబ్లిషర్స్ అసోసియేషన్ ఆఫ్ సౌత్ ఇండియాకు వైస్ ప్రెసిడెంట్‌గా, అధ్యక్షుడిగా ఉన్న పనిచేశాడు.

తన భార్యతో కలిసి 1965లో తమిళంలో 'వాచకర్ వట్టం' అనే పుస్తక క్లబ్‌ను ప్రారంభించాడు. 1970ల ప్రారంభంలో సంపాదకుడిగా *నూలగం* అనే తమిళ లైబ్రరీ సైన్స్ మ్యాగజైన్‌ను ప్రచురించాడు. 

## వ్యక్తిగత జీవితం
1943లో భారత జాతీయ కాంగ్రెస్ నాయకుడు ఎస్. సత్యమూర్తి కుమార్తె లక్ష్మీ కృష్ణమూర్తిని వివాహం చేసుకున్నాడు. వారికి ముగ్గురు కుమారులు ఉన్నారు. లక్ష్మీ 2009లో మరణించింది.

## మరణం
కృష్ణమూర్తి 2011, మార్చి 6న తమిళనాడులోని చెన్నైలో మరణించాడు.

## మూలాలు

వర్గం:1915 జననాలు
వర్గం:2011 మరణాలు
వర్గం:కేరళ స్వాతంత్ర్య సమర యోధులు
వర్గం:కేరళ వ్యక్తులు
వర్గం:కేరళ న్యాయవాదులు
వర్గం:కేరళ రచయితలు
వర్గం:కేరళ ప్రజలు
వర్గం:కేరళ రాజకీయ నాయకులు
కొండపల్లి పురపాలక సంఘం

**కొండపల్లి పురపాలక సంఘం**, ఆంధ్రప్రదేశ్ రాష్ట్రం, ఎన్టీఆర్ జిల్లా లోని పురపాలక సంఘం. ఈ పురపాలక సంఘం విజయవాడ లోక్‌సభ నియోజకవర్గం లోని, మైలవరం శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం కొండపల్లి పట్టణంలో ఉంది.

## చరిత్ర
ఈ పురపాలక సంఘం గ్రేడ్‌ - 3 మునిసిపాలిటీ. దీనిని ఇబ్రహీంపట్నం, కొండపల్లి మేజర్‌ పంచాయతీలను కలిపి ఏర్పాటు చేశారు.దీని పరిధిలో మొత్తం 29 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.2021 నవంబరులో జరిగిన ఆంధ్రప్రదేశ్ స్థానిక సంస్థల ఎన్నికలలో మొత్తం 29 వార్డులకు ఎన్నికలు జరిగాయి. 14 వార్డులు తెలుగుదేశం పార్టీ గెలుపొందగా, వైయస్ఆర్ కాంగ్రెస్ పార్టీ 14 వార్డులు గెలిచింది, 10వ వార్డు నుంచి స్వతంత్ర అభ్యర్థి గెలిచింది .స్వతంత్ర అభ్యర్థి ఓటు, ఎక్స్ అఫీషియా ఓట్లుతో మున్సిపల్ చైర్మన్ గా తేదేపా అభ్యర్థి ఎన్నికయ్యాడు.

## భౌగోళికం
కొండపల్లి పురపాలక సంఘం  అక్షాంశాలు రేఖాంశాల మధ్య ఉంది. రాష్ట్ర రాజధాని అమరావతి 31 కిలోమీటర్ల దూరంలో ఉంది. విజయవాడ గుండా పోయే 221 జాతీయ రహదారి 16 కి.మీ. దూరంలో ఉంది.

## జనాభా గణాంకాలు
2011 భారత జనాభా లెక్కలు ప్రకారం పట్టణ పరిధిలో 33,373 జనాభా ఉండగా అందులో పురుషులు 16,772 ఉండగా స్త్రీలు 16,606 మంది ఉన్నారు. ఈ పురపాలక సంఘం పరిధిలో 8,947 గృహాలు ఉన్నాయి.

## మూలాలు

## వెలుపలి లంకెలు

వర్గం:ఎన్టీఆర్ జిల్లా పురపాలక సంఘాలు
వర్గం:స్థానిక స్వపరిపాలన సంస్థలు
మోహన్ కిషోర్ నామదాస్

**మోహన్ కిషోర్ నామదాస్** భారతీయ విప్లవకారుడు, స్వాతంత్ర్య సమరయోధుడు.  
thumb
అతను కోల్‌కతకు చెందిన అనుశీలన్ సమితిలో చురుకైన సభ్యుడు. నెట్రోకోనా సోరికాండ రాజకీయ కార్యాచరణ కేసులో సభ్యత్వం కారణంగా అతనికి ఏడేళ్ల జైలు శిక్ష విధించి అండమాన్ దీవుల్లోని సెల్యులార్ జైలుకు తరిలించారు. మోహిత్ మొయిత్రా (ఆయుధాల చట్టం కేసులో దోషిగా నిర్ధారించబడ్డాడు), మహావీర్ సింగ్ (రెండవ లాహోర్ కుట్ర కేసులో దోషిగా నిర్ధారించబడ్డాడు) మరో 30 మందితో పాటు ఖైదీలపట్ల అమానుషంగా ప్రవర్తించినందుకు నిరసనగా అతను 1933 నిరాహార దీక్షలో పాల్గొన్నాడు. క్రూరమైన బలప్రయోగ ప్రక్రియ కారణంగా అతను 26 మే 1933 న మరణించాడు. మోహిత్ మొయిత్రా, మహావీర్ సింగ్ కూడా నిరాహార దీక్ష సమయంలో మరణించారు.  

## మూలాలు

వర్గం:1933 మరణాలు
వర్గం:బ్రిటిష్‌ ఇండియాలోని ప్రజలు
నారాయణ్ గణేష్ గోరె

**నారాయణ్ గణేష్ గోరె** (దేవనాగరి: नारायण गणेश गोरे) (1907– 1993 మే 1) భారతదేశంలోని మహారాష్ట్రకు చెందిన సోషలిస్టు నాయకుడు, మరాఠీ రచయిత. 

## జీవితం తొలి దశలో
అతను కొంకణ్ లోని హిండేల్ పట్టణంలో జన్మించాడు. న్యాయశాస్త్రంలో డిగ్రీ సంపాదించడానికి పూణేలో తన పాఠశాల, కళాశాల విద్యను పొందాడు. 

## కెరీర్
కళాశాల కాలం నుండి గోరే బ్రిటిష్ రాజ్ నుండి మహాత్మా గాంధీ నాయకత్వంలో భారతదేశ స్వాతంత్ర్యం కోసం పోరాటంలో పాల్గొన్నాడు. 1942 పోరాటంలో పాల్గొన్నందుకు బ్రిటిష్ అధికారులచే జైలు శిక్ష అనుభవించాడు.

1947లో భారతదేశానికి స్వాతంత్ర్యం వచ్చిన తరువాత గోరే 1957–62లో 2వ లోక్ సభ సభ్యుడిగా, 1967–68లో పూణే మేయర్‌గా పనిచేశారు. 1970–76 కాలంలో భారత పార్లమెంటులో రాజ్యసభ సభ్యుడిగా; 1977-79 కాలంలో యునైటెడ్ కింగ్ డమ్ కు భారత హై కమిషనర్ గా ఉన్నారు. అతను చాలా సంవత్సరాలు భారత సోషలిస్టు పార్టీకి అధ్యక్షుడిగా ఉన్నాడు. 1981 జనవరి 26 నుండి 1984 జనవరి 12 వరకు గోరే సాధన (వారపత్రిక) (साधना) వారపత్రికకు సంపాదకుడిగా పనిచేశాడు. 

## సాహిత్య రచనలు
గోరే చిన్న కథలు రాజకీయ, రాజకీయేతర వ్యాసాలు, ట్రావెలాగ్స్ రాశాడు. అతను రెండు ముఖ్యమైన రచనలను కూడా అనువదించాడు. మొత్తం మీద 25కు పైగా పుస్తకాలు రాశాడు.  

### చిన్న కథలు

* కరవందే (करवंदे) ) (1953)
* సీటెక్ పోహే (सीतेचे पोहे) (1953)
* డాలీ (डाली) (1956)
* గులాభాషి (गुलबशी) (1959)
* శంఖ్ అని షింపాలే (शंख आणि शिंपले) (1964)
* చినరచ్య ఛయేత్ (चिनारच्या छायेत) (1969)
* కహి పేన్, కాహి ఫూలే (काही पाने, काही फुले) (1983)
* కరవందే (करवंदे) తన చిన్న కుమార్తెకు గోరే రాసిన లేఖల సంకలనం.
* సీటెక్ పోహే (सीतेचे पोहे) గోరే యొక్క చిన్న కథల సంకలనం.

### అనువాదాలు

* జవహర్ లాల్ నెహ్రూ ఆత్మకథ, పిల్లల కోసం దాని సంక్షిప్త వెర్షన్ కూడా
* కాళిదాసు సంస్కృత కవితా రచన మేఘదూత్ (मेघदूत) (వచన రూపంలో అనువదించబడింది) (1956)
* సర్వేపల్లి రాధాకృష్ణన్ సవరించిన రచన గాంధీజించె వివిధ్ దర్శన్ (गांधीजींचे विविधदर्शन) అని అనువదించబడింది 

### రాజకీయ వ్యాసాల సేకరణలు

* కారగృహచ్య భింతి (कारागृहाच्या भिंती) ) (1942)
* సమాజవాదచ్ కా? (समाजवादच का?) (1948)
* భరతాచి పూర్వా సరహద్దా (भारताची पूर्व सरहद्द) (1953)
* తపు లగలేల హిమాలయ (तापू लागलेला हिमालय) (1953)
* సంరాజ్యషాహి వా విష్వా కుటుంబవాడ్ (साम्राज्यशाही व विश्वकुटुंबवाद) 

## మూలాలు

వర్గం:2వ లోక్‌సభ సభ్యులు
వర్గం:మహారాష్ట్ర స్వాతంత్ర్య సమర యోధులు
వర్గం:1993 మరణాలు
వర్గం:1907 జననాలు
వర్గం:మహారాష్ట్ర రచయితలు
## బాహ్య లింకులు
* నారాయణ్ గణేష్ గోరె
రాజబాబు (నటుడు)

**రాజబాబు** తెలుగు సినీమా, టీవీ, రంగస్థల నటుడు. ఆయన 1995లో “ఊరికి మొనగాడు”  సినిమాతో సినీరంగంలోకి అడుగుపెట్టి మొత్తం 62సినిమాల్లో, 48 సీరియల్స్‌లో నటించాడు. అయన 2005వ సంవత్సరంలో “అమ్మ” సీరియల్‌లోని పాత్రకు గాను నంది అవార్డు అందుకున్నాడు.
## జననం
రాజబాబు  1957 జూన్ 13లో ఆంధ్రప్రదేశ్ రాష్ట్రం,  తూర్పుగోదావరి జిల్లా, రామచంద్రాపురం మండలం, నరసాపురపేటలో జన్మించాడు. ఆయన తండ్రి చిత్ర నిర్మాత బొడ్డు బసవతారకం కాకినాడలో చిన్న రైస్‌ మిల్లు వ్యాపారం చేస్తూ దాసరి నారాయణ రావు దర్శకత్వంలో “స్వర్గం -నరకం “, “రాధమ్మ పెళ్లి ” అనే రెండు సినిమాలను నిర్మించాడు.

## నటించిన పలు సినిమాలు
*ఊరికి మొనగాడు (1995) 
*సింధూరం
*సముద్రం 
*ఆడవారి మాటలకు అర్థాలే వేరులే 
*మురారీ 
*శ్రీకారం 
*సీతమ్మ వాకిట్లో సిరిమల్లె చెట్టు 
*కళ్యాణ వైభోగం 
*మళ్ళీ రావా 
*బ్రహ్మోత్సవం
*భరత్ అనే నేను

## నటించిన పలు సీరియల్స్‌
*వసంత కోకిల
*అభిషేకం
*రాధా మధు
*మనసు మమత
*బంగారు కోడలు
*బంగారు పంజరం
*నా కోడలు బంగారం
*చి ల సౌ స్రవంతి 
## మరణం
రాజబాబు అనారోగ్యంతో బాధపడుతూ హైదరాబాద్ కూకట్‌పల్లిలోని తన నివాసంలో  2021 అక్టోబరు 24న మరణించాడు. ఆయనకు భార్య, ఇద్దరు కమారులు, కుమార్తె ఉన్నారు.

## మూలాలు

వర్గం:1957 జననాలు
వర్గం:తూర్పు గోదావరి జిల్లా రంగస్థల నటులు
వర్గం:తూర్పు గోదావరి జిల్లా సినిమా నటులు
లాక్డ్

**లాక్డ్‌** 2020లో తెలుగులో విడుదలైన వెబ్‌ సిరీస్‌. సత్యరాజ్‌, శ్రీలక్ష్మీ, ఇంటూరి వాసు, అభిరామ్‌ వర్మ, సంయుక్త హొర్నాడు ప్రధాన పాత్రల్లో నటించిన ఈ వెబ్‌ సిరీస్‌ను కేఎస్‌.మధుబాల, హెచ్‌.శణ్ముగ రాజా నిర్మించగా ప్రదీప్‌ దేవ కుమార్‌ దర్శకత్వం వహించిన ఈ వెబ్‌ సిరీస్‌ ఆహా ఓటీటీలో 2020 మార్చి 25న విడుదలైంది.
## ఎపిసోడ్స్

## మూలాలు

వర్గం:తెలుగు వెబ్​సిరీస్‌లు
షూట్ అవుట్ ఎట్ ఆలేర్

**షూట్ అవుట్ ఎట్ ఆలేర్‌** 2020లో తెలుగులో విడుదలైన వెబ్‌ సిరీస్‌. గోల్డ్ బాక్స్ ఎంటర్‌టైన్‌మెంట్స్ బ్యానర్ పై సుష్మిత కొణిదెల, విష్ణుప్రసాద్ నిర్మించిన ఈ సినిమాకు ఆనంద్ రంగా దర్శకత్వం వహించాడు. ప్రకాష్ రాజ్, శ్రీకాంత్, నందిని రాయ్ ప్రధాన పాత్రల్లో 8 ఎపిసోడ్స్ తో నిర్మించిన ఈ వెబ్‌సిరీస్‌ టీజర్‌ను నవంబరు 13, 2020న, ట్రైలర్‌ను డిసెంబరు 8న విడుదల చేసి, 25 డిసెంబరు 2020న ‘జీ 5’ ఓటీటీలో వెబ్‌సిరీస్‌ విడుదలైంది.
## నటీనటులు
*ప్రకాష్ రాజ్ - ఎస్పీ సూర్యనారాయణ 
*శ్రీకాంత్ - ఐజీ ప్రవీణ్ చంద్ర
*నందిని రాయ్ - నఫీసా
*సంపత్ రాజ్
*రవి కాలే
*తేజా కాకుమాను - అక్తర్
*శరణ్య 
*సందీప్ సాహూ - నాసిర్ 
*గాయత్రి గుప్తా - సెల్వ కుమారి 
*మొయిన్ - యు.రాకేష్
*సుధీర్ వర్మ

## సాంకేతిక నిపుణులు
*బ్యానర్: గోల్డ్ బాక్స్ ఎంటర్‌టైన్‌మెంట్స్
*నిర్మాతలు: సుష్మిత కొణిదెల, విష్ణుప్రసాద్ 
*కథ, స్క్రీన్‌ప్లే, దర్శకత్వం: ఆనంద్‌ రంగా 
*సంగీతం: నరేష్‌ కుమారన్
*సినిమాటోగ్రఫీ: అనిల్‌ బండారి 
*ఎగ్జిక్యూటివ్‌ ప్రొడ్యూసర్‌: శరణ్య

## మూలాలు

వర్గం:2020 తెలుగు వెబ్​సిరీస్‌లు
వర్గం:ప్రకాష్ రాజ్ నటించిన సినిమాలు
వర్గం:శ్రీకాంత్ నటించిన సినిమాలు